text:
Rwandagospel.com irifuriza umwaka mushya muhire w’2013 abasomyi n’abakunzi bayo.
-
- Written by rwandagospel
- Published in Amakuru
- font size decrease font size increase font size
- Be the first to comment!
Rwandagospel.com ni urubuga ruteza imbere ibijyanye na gospel haba mu ivugabutumwa, indirimbo zihimbaza Imana, na gahunda zose ziba ziri muri gospel. Uretse kuba uru rubuga ruzamura abahanzi ku giti cyabo, usanga ruvuga n’amakuru y’amakorali, ibitaramo ndetse n’ibiterane, gusa ntawabura kuvuga ko rukunze kugaruka cyane ku mateka cyangwa ubuzima bw’abavugabutumwa (Biography).
Mu ntangiro z’uyu mwaka hakozwe byinshi kandi byiza, n’ibitarakozwe neza muri gospel, uyu mwaka twinjiyemo ni wo wogukora ibitarakozwe muri uyu w’2012 dusoje. Ni muri urwo rwego Rwandagospel.com yishimiye kubifuriza umwaka mushya muhire w’2013, ukaba umwaka wo kuzuza ibisigaye bituzuye, wo gukora gahunda nshya ndetse no kurushaho gutera imbere muri byose tugirana ubusabane n’Imana.
Umuntu wese ushaka gutera imbere muri gospel, mu muziki cyangwa mu ivugabutumwa twiyemeje kuzamufasha tumugezaho amakuru anyuranye atuma wiyungura ubwenge mu bwawe muri gospel, bityo ukagira abo wigiraho bitewe na domaine urimo (Gospel music or Evangelism ).
Tubifurije umwaka mushya muhire tubikuye ku mutima, muzawugiremo imigisha ituruka ku mana munazirikana abakene, imfubyi, abapfakazi, imfungwa, abarwayi n’abandi.
UBWANDITSI
Latest from rwandagospel
- Korali Philadelphia igiye gushyira ku mugaragaro album 3 ingunga.
- KIGALI : Aflewo Rwanda yatangije imyiteguro y’ijoro ryo kuramya no guhimbaza Imana 2016
- Umugoroba wo kugaragaza abagiye guhatanira Groove 2015 waranzwe no gutungurwa kuri benshi.
- Inyigisho: “IGIHE CYAWE KIRASOHOYE” Bishop Masengo
- Iserukiramuco rya Film za Gikristu rigiye kubera mu Rwanda kunshuro ya 4


c: text/html

text:
Huye: Radiyo Icyizere ntikiri ikibazo ku banyesoko, ahubwo igisubizo
Nyuma y’igihe cy’umwaka Radiyo Icyizere ikorera mu isoko ryo mu mujyi wa Butare (Huye City Complex), abakorera muri iri soko ntibakinubira ko ibasakuriza nk’uko byari bimeze itangira. Ahubwo bishimira ko ituma babasha kurangisha ibyo babuze, yemwe ikanaranga aho bakorera.
Ubwo Radiyo Icyizere yatangiraga gukora, icyo gihe hari mu mu kwezi k’Ugushyingo mu mwaka w’2012, bamwe mu bacururiza muri Huye City Complex twaganiriye bavugaga ko batishimira ko ibasakuriza, kandi ko ituma bumva ibyo badashaka.
Hari n’abinubiraga ko batakibasha kuvugana n’abantu kuri terefone bari mu isoko kubera urusaku rwayo.
Rugira Jean Pierre ucururiza muri iri soko, mu kiganiro twagiranye ku itariki ya 8/1/2013 ati “iyo hari icyo wabuze cyangwa hari umuntu wabuze, wifashisha radiyo icyizere kandi bigacamo. Tunayumviraho umuziki nuko akazi kagakomeza kugenda neza.”
Bagambiki Aloys na we ati “itangira numvaga insakuriza, ariko nageze aho numva ni byiza kubera ibintu byinshi igenda itugezaho tutari tuzi.”
Cyamatare Laurent, umunyamakuru kuri iyi radiyo uzwi ku izina rya MC Bolingo ati “tugitangira wabonaga abantu batabyumva, bibaza icyo radiyo ikora mu isoko, ariko ubu bigenda bihinduka. Uretse amatangazo yo kurangisha no kuranga ibyangombwa, abacuruzi n’amabanki tubakorera amatangazo amenyesha ibikorwa byabo. Hari icyizere ko iyi radiyo yacu izatera imbere birenze iby’ubu.”
MC Bolingo na none ati “n’inzego z’ubuyobozi zituzanira amatangazo agenewe abaturage. Amatangazo y’ibiterane, byaba ibizabera mu Murenge wa Ngoma dukoreramo cyangwa uwa Mbazi cyangwa no muri Gisagara, usanga na yo atari makeya. Urebye Radiyo Icyizere isa n’iyasimbuye sono mobile (amatangazo yajyaga atangwa hifashishijwe imodoka inyura mu bice bitandukanye by’umugi ndlr).”
Kuri iki gihe ho ngo iranakenewe cyane kuko hari igice cyo mu mugi wa Butare cyacururizwagamo none kikaba kiri gufungwa kugira ngo hazubakwe inzu nshyashya za etaje. Abacururizaga muri iki gice rero, bari kwifashisha iyi radiyo kugira ngo barangire abakiriya babo aho basigaye bakorera.
Radiyo Icyizere itangira yakoreraga mu isoko Huye City complex, iri rikaba ryarubatswe n’ishyirahamwe ry’abacuruzi bo mu mujyi wa Butare biyise Ingenzi. Kuri ubu ibyo itangaza byumvikanira no mu isoko riherereye hepfo gato y’iringiri ryubatswe n’Abisunganye ba Huye.
Kubera indangururamajwi zifashishwa n’iyi radiyo, amatangazo yayo agera no mu nkengero z’aya masoko: abatuye ahitwa i Ngoma, ndetse no mu duce tumwe na tumwe tw’umujyi wa Butare nko ku itaba, kuri Radiyo Salus, … ngo bayumva 5 kuri 5.
Radiyo Icyizere yatangiye gusaba ko yazakorera no muri gare ya Huye, ubwo izaba yafunguye imiryango.

robotstxt: allowed

filter: keep


text:
Nyamagabe: Abayobozi barasabwa gukangurira abaturage kumenyekanisha ihererekanya ry’ubutaka.
Abayobozi kuva ku rwego rw’utugari barasabwa gukangurira no gufasha abaturage kwandikisha ihererekanya ry’ubutaka ryose rikozwe hagati yabo, ngo kuko ubutaka umuntu yita ubwe kandi butamwanditseho aba yibeshya.
Ibi byatangajwe kuri uyu wa gatatu tariki ya 27/05/2014, mu muhango wo gutangiza icyumweru cy’ubutaka cyahariwe ubukangurambaga ku kwandikisha impinduka zigaragaye kuri nyiri ubutaka mu buryo abaturage babuhererekanya, umuhango witabiriwe n’abanyamabanga nshingwabikorwa b’imirenge n’ab’utugari, abakozi b’ibiro by’ubutaka ku rwego rw’akarere, ubuyobozi bw’akarere ndetse n’abagize komite z’ubutaka.
Mukamana Espérance, umubitsi w’impapurompamo z’ubutaka wungirije ushinzwe intara y’amajyepfo yatangaje ko iyi gahunda igamije gukangurira abaturage kujya bihutira kwandikisha ihererekanya ry’ubutaka, ndetse bagasaba inzego z’ibanze zisanzwe zigira uruhare mu kwemeza iryo hererekanya ko zatanga umusanzu mu bukangurambaga.
Ati “Ni gahunda yo gushishikariza abaturage kugira ngo bajye bandikisha ihererekanya ryose bakora, kuko usanga hari abagura ubutaka yabona bamusinyiye amasezerano y’ubugure akagenda akabika akaba aziko ubutaka ari ubwe. Nk’abayobozi rero iryo hererekanya murigiramo uruhare ariyo mpamvu dusaba ko mubyumva kugira ngo mudufashe ubukangurambaga no kwihutisha serivisi”.
Umubitsi w’impapurompamo z’ubutaka wungirije ushinzwe intara y’amajyepfo yijeje abashinzwe gufasha abaturage muri serivisi zo kwandikisha ihererekanya ry’ubutaka ko serivisi babategerejeho bazajya bazikora kandi ku gihe, ariko ko bagomba gukora ibyo basabwa neza kandi ku gihe dore ko aribo bafite inshingano z’ibanze.
Mu ijambo rye, umuyobozi w’akarere ka Nyamagabe Mugisha Philbert yavuze ko byaba bibabaje kuba ubutaka bwose bwaranditswe kuri ba nyirabwo ariko habaho ihererekanya ntirimenyekanishwe, ibi ngo bikaba byatuma kuba ubutaka bubaruwe kuri ba nyirabwo byongera kujya ku kigero cyo hasi.
“Twishimiraga uyu munsi ko 100% abaturage bamaze kwandikisha ubutaka. Byaba rero ari ikibazo mu gihe bagenda babuhererekanya ntibyandikwe. Icyo gihe twagenda tuva ku 100 tujya hasi,” Umuyobozi w’akarere ka Nyamagabe.
Ubu bukangurambaga bufite insanganyamatsiko igira iti “wari uziko ubutaka wita ubwawe butakwanditseho atari ubwawe?” biteganijwe ko buzagera hirya no hino mu gihugu atari ku bayobozi b’inzego z’ibanze gusa, ahubwo no ku baturage.
Leave a comment!


text:
Kororera mu biraro,guha amatungo ubwatsi bwumutse kandi bukase,gukingiza amatungo no gusukura aho aba ni bimwe mu byatuma atanga umusaruro mwiza ku mworozi
Igihe cy’imvura bakunze kwita” Umuhindo” kiregereje. Iki gihe ku borozi gikunze kuba kiza kuko ahanini haboneka ubwatsi bwinshi bityo amatungo akarya agahaga kandi agatanga umusaruro mwiza. Iki gihe kigomba kubyazwa umusaruro n’aborozi kuko baba bagize amahirwe yo kubona ubwatsi mu buryo butagoranye nyamara kandi hari ibihe by’umwaka ubwatsi bukunze kuburamo. Kuri bo rero kiba ari igihe kiza cyo guhunika ubwatsi dore ko hari uburyo bukoreshwa,ubwatsi bugahunikwa igihe kirekire ku buryo bugira icyo bufasha umworozi mu gihe cy’ibura ryabwo.
Ibyatsi yaba ibitera imbaraga”glaminé” cyangwa ibinyamisogwe”Legumineuse” byose biba biboneka mu gihe cy’imvura. Kubera iyi mpamvu,umworozi agomba kumenya uko agaburira amatungo ye kugira ngo ahage neza kandi abe ariye intungamubiri zihagije cyangwa indyo yuzuye.
Ni gute umworozi yagaburira itungo rye indyo yuzuye?
Dufashe urugero ku nka,nk’uko veterineri Mujejimana Prudence yabidutangarije, kugirango inka ibe iriye neza ni uko irya 1/3 cy’ibinyamisogwe “Legumineuse” na 2/3 by’ibitera imbaraga ‘Glaminé”. Ku nka zikamwa umworozi akaba aba agomba kongeraho “concentree” kugira ngo umukamo urusheho kwiyongera. Mu gihe cy’imvura ubwoko bw’ubu bwatsi bukenerwa bukaba bukunze kwiyongera. Ndetse bukaboneka nta mbogamizi.
Ku ngero z’ibyatsi bitera hagaragaramo nk’urubingo,imicaca,Tiribusakumu,Sitariya,n’ubundi bwatsi buvangavanze bwo ku gasozi. Naho ku birebana n’ubwatsi bw’ibinyamisogwe itungo rigomba kuvanga n’ibitera imbaraga,hakaba harimo ibyatsi byitwa Raburabu,Mukuna,Desimodiyumu cyangwa imivumburankwavu,lesena,Kariandra n’ibindi. Gusa Mujejimana avuga ko guha ibyatsi byoroshye byinshi inka mu gihe cy’imvura atari byiza kuko byayitera guhitwa.
Kuki umworozi agomba kwitonda mu gihe cy’imvura akarinda amatungo ye uburwayi?
Ni byiza ko mu gihe cy’imvura haboneka ibyatsi byinshi. Ariko kandi bikunze no kuba birimo umwanda mwinshi ndetse uvanze n’amagi y’inzoka n’ibitaka,ari nayo mpamvu umworozi akwiye kwitondera ubwatsi agaburira itungo rye. Bisaba ko aburigaburira bwumutse neza kandi bukase. Ikindi umworozi agomba kwitondera n’indwara zifata ku ruhu rw’amatungo nk’ibirondwe n’izindi. Akazirinda ateza umuti amatungo nibura 1 cyangwa 2 mu cyumweru nk’uko Mujejimana yakomeje abivuga. Umworozi akwiye kwibuka gukingiza amatungo ndetse no kuyashyira mu biraro kugira ngo afite uburwayi atabukwirakwiza bityo akanduza andi cyangwa atabufite akanduzwa n’andi bihuriye mu gasozi.
Mu guteza intanga umworozi agomba kwiyambaza ababugenewe nka ba Veterineri kuko ari bo baba babifitiye ubuhanga kandi bakabikora mu buryo bwizewe. Aborozi kandi bakwiye ngo ni kwiyambaza aba veterineri aho kwiringira ba magendu ngo kuko byagaraga ye ko mu nka nyinshi zipfusha izazo zibyara,biba byatewe n’uko zitinda gutinda kubyazwa. Ibi kandi bikaba byakurizamo n’inka nkuru gupfa ibyara . Bikaba ari byiza ko iteka igihe umworozi abonye inka ye yenda kubyara yajya yiyambaza uwabyigiye bityo akamufasha kuyikurikirana. Ikindi umworozi agomba kwitaho ni ugusukura aho amatungo aba mu biraro hakaba iteka hafite isuku. Ibyo bikaba ari bimwe mu byo aborozi bakwiye kumenya no gushyira mu bikorwa kugira ngo ubworozi bwabo butere imbere kandi butange umusaruro mwiza mu gihe cy’imvura .


text:
Abavandimwe batatu bahisemo kuririmbira Imana muri Hip hop
Basir, Jun na Kobbi, ni abavandimwe biga mu mashuri yisumbuye bashinze itsinda ririmba indirimbo zaririmbiwe Imana (Gospel music) cyane cyane mu rurimi rw’icyongereza mu njyana ya Hip Hop; bakaba bamaze gusohora indirimbo ya mbere bise “Ariho”.
Aba baririmbyi bakoze itsinda bise "A. BOYS" iyi ndirimbo ya mbere bayikoranye n’umuhanzi Serge Iyamuremye na we bafitanye isano ya hafi.
Iyamuremye yadutangarije ko nyuma yo kubona impano ibarimo yafashe icyemezo cyo gukorana na bo cyane kubera (...)
Basir, Jun na Kobbi, ni abavandimwe biga mu mashuri yisumbuye bashinze itsinda ririmba indirimbo zaririmbiwe Imana (Gospel music) cyane cyane mu rurimi rw’icyongereza mu njyana ya Hip Hop; bakaba bamaze gusohora indirimbo ya mbere bise “Ariho”.
Aba baririmbyi bakoze itsinda bise "A. BOYS" iyi ndirimbo ya mbere bayikoranye n’umuhanzi Serge Iyamuremye na we bafitanye isano ya hafi.
Iyamuremye yadutangarije ko nyuma yo kubona impano ibarimo yafashe icyemezo cyo gukorana na bo cyane kubera uburyo uburyo baririmba mu rurimi rw’icyongereza kandi bagakora injyana ya Hip hop itari imenyerewe mu ndirimbo ziririmbirwa Imana.
Umukuru muri aba basore afite imyaka 17, naho umuto akagira 16.
Iyamuremye w’imyaka 20 avuga ko amaze kumva ubutumwa bw’indirimbo z’aba basore yumvise yakora ibishoboka byose ubutumwa bwabo bukagera ku bantu benshi kuko yatekerezaga ko ivugabutumwa no mu bana ari ryiza.
Aba basore bavuga ko bafite umugambi wo kuramya Imana mu buryo bwa HIP HOP, bemeza ko byashoboka ko icya mbere ari umutima kandi ngo barifuza kubigeraho.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Emerithe Nyirabambari’s story is heartbreaking, but among the millions of Rwandans who are poor today, her story is not unique. Nyirabambari is 24 years old and a resident of Ruhango sector in Ruhango district reveals that Red Cross donated to her a pig along with other vulnerable residents. Emeritha Nyirabambari’s life changed from a sex […]
Ruhango: Ingurube yorojwe yatumye asezera ubusambanyi
Umubyeyi Emeritha Nyirabambari, utuye mu murenge wa Ruhango, arishimira ingurube yorojwe, kuko yamuvanye mu bishuko bibi by’ubusambanyi, akaba asigaye yitunze. Nyirabambari atuye mu kagari ka Buhoro umurenge wa Ruhango, akarere ka Ruhango, avuga ko yahoze afite ubuzima bubi kubera ubukene. Agashukwa n’abagabo bakamutwara mu busambanyi ngo akunde abone ikimutunga n’abana, ariko byose ntihagire igihinduka, ahubwo […]
A day in the life a chapatti maker
Every job leads to social development when done with dedication. This is the case of Fatima Mukandoli, who ventured into making chapatis every day to earn a living. Mukandoli who has a small studio near Kimironko market, in Kigali city wakes up about 5:00am every day, to prepare her children’s breakfast before leaving for work. […]
Bugesera: Arashimirwa ko yatinyutse gukora imirimo yafatwaga nk’iy’abagabo
Umugore witwa Uwimana Honorine wo mu karere ka Bugesera arashimirwa kuba yaratinyutse gukora imirimo yafatwaga nk’iy’abagabo aho afite ishuri ryigisha gutwara imodoka. Uwimana Honorine ni umugore ufite imyaka 27 y’amavuko, arubatse akaba afite umwana umwe. Avuga ko arangije amashuri yisumbuye, atagize amahirwe yo kubona akazi, ari na byo byamuteye kwihangira umurimo maze ashinga ishuri […]
Rulindo: hahembwe umugore wabaye indashyikirwa
Ku munsi mpuzamahanga w’umugore wo cyaro, ku rwego rw’akarere ka Rulindo uyu munsi wizihirijwe Murenge wa Mbogo, akagari ka Mushari, hanahembwa abagore bitwaye neza kurusha abandi. Umuhuzabikorwa w’inama y’igihugu y’abagore CNF ku rwego rw’Akarere ka Rulindo MUSABYEMARIYA Judith yavuze ko insanganyamatsiko y’uyu munsi mpuzamahanga w’umugore wo mu cyaro igira ti > MUSABYEMARIYA Judith […]
Rulindo: Abagore basuzumye aho imihigo bihaye igeze.
Tariki 5/10/2015, mu karere ka Rulindo, habaye inama y’abagore basuzuma uko imihigo bahize mu mwaka ihagaze. Inama y’igihugu y’abagore ni ihuriro abagore bahuriramo bagatanga ibitekerezo byabo, aho bajya inama kuburyo bwo guteza imbere akarere mu bikorwa bijyanye n’imibereho myiza muri rusange, ariko cyane cyane ku ruhande rw’abagore. Intego y’iyi nama kwari uguhura na ba mutima […]
Gisagara: Bamwe mu bagore bikuye ku izina ry’abatindi
Bamwe mu bagore bo muri Gisagara bahamya ko kuba mu makoperative byatumye bagera ku iterambere, ku buryo batakibarizwa mu cyiciro cy’abatindi. Nyiransabimana Petronille utuye mu kagali ka Muyira, umurenge wa Kibirizi, akarere ka Gisagara, ni umwe muri aba bagore bavuga ko bamaze kwivana mu bukene bigaragara bivuye ku kwishyira hamwe n’abandi muri Koperative ihinga imboga […]
Ruhango: Umugore amaze kugera kuri byinshi abikesha igare
Uzabakiriho Agnes, utuye mu murenge wa Byimana, amaze imyaka 15 akora akazi ko gucuruza imyenda akoresheje igare, akavuvuga ko igare ryamugiriye akamaro. Mu mwaka wa 2000, nibwo Uzabakiriho Marie Agnes w’imyaka 52 y’amavuko yeguye igare atangira kurinyonga ajya mu masoko atandukanye gucuruza. Kubera ubushobozi buke, ngo nimwe mu mpamvu yatumye afata iri gare atangirana amafaranga […]
Ruhango: Umugore umaze imyaka 26 mu bucuruzi bw’inkweto arasaba bagenzi be kutitinya
Mukamana Tamari umudamu umaze umyaka 26 acuruza inkweto, avuga bimaze kumugeza kuri byinshi, we n’umuryango we, agasaba abagore bagenzi be kutitinya bagahaguruka bagashaka imirimo bakora kuko ihari myinshi kandi yabateza imbere, batarinze gutega amaboko abagabo babo. Mukamana ukorera ubucuruzi bw’inkweto mu gasantire ka Ntenyo umurenge wa Byimana akarere ka Ruhango, avuga ko yatinyutse cyera agahera […]
Gleme Irakoze, première Rwandaise dans la poésie des vaches
Irakoze Gleme, jeune poète de 19 ans, habite dans la cellule de Nyabagendwa, Secteur de Rilima, District de Bugesera. Iarkoze s’est investie dans la poésie des vaches à l’âge de 9 ans. Elle se sent très fière quand elle récite ces poèmes liés à l’élevage de bovins dans diverses fêtes, alors que c’est généralement fait […]


text:
Mu myaka irenga itanu amaze akora akazi ko gucuruza imbuto kumuhanda aho azigurisha abagenzi baba bateze bagiye I Kigali cyangwa Musanze hamwe no kubandi bose banyura hafi yaho bategera imodoka, Kayitani uri hagati y’imyaka 45 na 50 avuga ko yabonye atahita avuga ngo yabuze icyo akora ntacyo aragerageza ngo byange ubundi ahitamo gucuruza imbuto ziganjemo imineke, amatunda n’ibinyomoro kandi bikaba bimutunze imyaka igera kuri itanu ntakibazo nkuko yabudutangarije tariki 19/5/2014 tumusanze kumuhanda aho acururiza.
Nubwo Kayitani atabana n’abana be bane yemeza ko igihe cyose bageze mu rugo badashobora kubura icyo barya cyangwa ngo bahakure kandi byose akaba ntahandi aba yabikuye uretse mu kazi ke ko gucuruza izi mbuto ahategerwa imodoka zitwara abagenzi (Gare).
Kayitani akomeza avuga ko kuba adafite imbaraga zo kuba yakora kumodoka cyangwa indi mirimo y’ingufu irimo kwasa inkwi nabyo biri mubyatumye ahitamo kwicururiza imbuto.
Ati “ njye nabonye nta mbaraga mfite nkizo gukora kumamodoka cyangwa kwasa nk’ibiti ndavuga nti aho kugirango nsabirize ntungwe no gusabiriza reka ntungwe n’aka kazi kanjye”.
Kuri ubu ngo Kayitani ntakibazo afite kandi kuba ntakibazo akunze kugira ahanini abikesha kuba akora aka kazi ke ko gucuruza imbuto
Ati “ hari icyo bimfashamo rwose kuko mbonamo iposho nkabonamo imyambaro nkavanamo n’isabune, sinavuga ko bitamfasha kandi bibasha kunkemurira ibibazo byanjye”.
Mugusoza Kayitani avuga ko urubyiruko rw’ubu rusuzugura umurimo ngo uragayitse kandi ntirugirwe inama kuko n’abo agerageje kubwira ngo bakure amaboko mu mifuka bakore, bamusubiza ko atabategeka kandi atanababyaye.
Kayitani ufite abana bane akorera akazi ke muri santere ya Gakenke igihe cyose kuko ariho akesha amaramuko.


text:
Burya abakozi bo mu ngo babitse amabanga menshi ya ba shebuja
Mu ngo habaramo ibintu bitandukanye, bitamenwa n’abantu bo hanze, zimwe zirara zishya bwacya zikazima, ahandi ugasanga umugore afite ihabara ku ruhande, abandi ugasanga abakozi ni inshoreke za ba shebuja kandi abantu bo hanze nti babe barabukwa. Amabanga y’urugo atandukanye amenwa n’abakozi bo mu ngo.
Abakozi bakora akazi ko mu rugo bamwe bakunze kwita ababoyi n’abayaya, bamenya byinshi byo mu ngo bakoramo, ku buryo bamwe muri bo usanga abakoresha babo batinya no kubirukan,a cyangwa kubacyaha (...)
Mu ngo habaramo ibintu bitandukanye, bitamenwa n’abantu bo hanze, zimwe zirara zishya bwacya zikazima, ahandi ugasanga umugore afite ihabara ku ruhande, abandi ugasanga abakozi ni inshoreke za ba shebuja kandi abantu bo hanze nti babe barabukwa. Amabanga y’urugo atandukanye amenwa n’abakozi bo mu ngo.
Abakozi bakora akazi ko mu rugo bamwe bakunze kwita ababoyi n’abayaya, bamenya byinshi byo mu ngo bakoramo, ku buryo bamwe muri bo usanga abakoresha babo batinya no kubirukan,a cyangwa kubacyaha iyo bakoze amakosa kubera ko baba batinya ko babavamo.
Abakozi batandukanye bo mu Murenge wa Gatsata, Akarere ka Gasabo mu Mujyi wa Kigali baganiriye na IGIHE batangaje ko ibibera mu ngo zaba shebuje biba birenze uko bagaraga mu nzira.
Amazina yabo twayahinduye, kubera impamvu z’umutekano wabo.
Kadogo amaze imyaka itatu mu rugo akoramo, yadutangarije ko aho akora ari abarokore, dore ko ngo no mu rugo rwabo hari icyumba cyo gusengeramo. ” Iyo ijoro rigeze birahinduka, barara barwana, numva mabuja abwira bosi ngo azane indaya ze”. Ibi ni ibitangazwa na Kadogo.
Fifi ati” Mubuja naramwifatiye aryamanye n’umusore uba mu gipangu cyacu, banabyaranye umwana, kandi Boss (Soma Bosi) ntabyo azi. Niyo nakora amakosa ameze gute ntashobora kunkoraho, yankuye ku bihumbi bitanu, angeza ku bihumbi icumi ngo si nzabivuge”.
Abakozi b’abakobwa cyane cyane, batubwiye ko bagirana ubucuti bwihariye na ba shebuja, ba nyirabuja nti babe barabukwa, bityo bikaba imbarutso y’agasuzuguro imbere ya ba nyirabuja.
Bakomeje batubwira ko, byinshi mu byo baba bazi ku mibanire y’abakoresha babo, bo ntacyo baba babiziho, dore ko hari n’ibyo baba bazi ku mugore/umugabo, mu gihe uwo bashakanaye nta cyo abiziho.
Ese uwawe nta mabanga yaba akubikiye?
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Nyabihu:Abaturage barasabwa gusobanukirwa ko inguzanyo atari impano
Angela yasabye abanyamabanki kujya bagira inama abaturage z’uko inguzanyo ikoreshwa Kimwe mu biri ku isonga muri Nyabihu gitera bamwe kutishyura neza cyangwa kuba ba bihemu ni inguzanyo bahabwa bakazijyana mubyo zitagenewe. Bamwe mu bakozi b’ibigo by’imari bavuga ko kujyana inguzanyo mubyo itagenewe,bikunze gukorwa bituma uwatse inguzanyo ahomba bityo kwishyura bikagorana,bamwe bagakurizaho kuba ba bihemu. Umwe mu bakora mu kigo cy’imari... Read More
Nyabihu:Abaturage barasabwa gusobanukirwa ko inguzanyo atari impano
Kimwe mu biri ku isonga muri Nyabihu gitera bamwe kutishyura neza cyangwa kuba ba bihemu ni inguzanyo bahabwa bakazijyana mubyo zitagenewe. Kudakoresha inguzanyo neza byagaragajwe nk’imbogamizi mu kutishura neza Bamwe mu bakozi b’ibigo by’imari bavuga ko kujyana inguzanyo mubyo itagenewe,bikunze gukorwa bituma uwatse inguzanyo ahomba bityo kwishyura bikagorana,bamwe bagakurizaho kuba ba bihemu. Umwe mu bakora mu kigo cy’imari yagize ati... Read More
Gakenke: Kumenya akamaro ko kuzigama byatumye barushaho kwiteza imbere
Abatuye mu Karere ka Gakenke baratangaza ko kumenya akamaro ko kwizigamira byatumye barushaho kwiteza imbere kuko hari byinshi bagezeho babikesha kwizigamira Mbere ngo abaturage ntiboroherwaga n’ibikorwa byo kwiteza imbere kuko amafaranga babonaga bayakoreshaga nabi mu bintu bitababifitiye akamaro ntibiborohere kugira icyo bageraho. Abaturage bavuga ko mbere bari bazi ko umuntu ubitsa ari wa wundi w’umukire kuko ariwe ubafite amafaranga menshi... Read More
Ababyeyi baragaragaza inyungu iri mu kuzigamira abana
Ababyeyi batandukanye bo mu karere ka Burera bavuga ko kuzigamira abana babo bituma bakurana umuco wo kudasesagura kandi bikabarinda n’ubushomeri. Ababyeyi twaganiriye bavuga ko bikwiriye ko umubyeyi afunguriza umwana we konti muri Banki runaka, azajya ashyiraho amafaranga bitewe n’ubushobozi bwe; nkuko Bitwayiki Felicien abisobanura. Agira ati “Bidufasha kugira ngo umwana yoye kuba igisambo. Niba abonye igiceri cy’(amafaranga y’u Rwanda)... Read More
Rutsiro: Urubyiruko rusanga “Iteganyirize Rubyiruko izabafasha kudapfusha ubusa amafaranga
Urubyiruko rwo mu karere ka Rutsiro rutangaza ko gahunda yo kwizigamira amafaranga yiswe Iteganyirize rubyiruko izatuma rudapfusha ubusa amafaranga make rubona. byatangajwe kuwa 28 Ukwakira 2015 ubwo ku bufatanye bw’umushinga Global Communities muri gahunda‘‘Usaid Ejo heza’’ikigo cy’imari icirirtse COOPEC cyatangizaga iyi gahunda ku mugaragaro,urubyiruko rukaba ruvuga ko nyuma y’amezi abiri y’igerageza bamaze kwiteza imbere bakoresheje... Read More
Rutsiro: Ababyeyi barasabwa kuzigamira abana babategurira ejo heza.
Ababyeyi bo mu karere ka Rutsiro barasabwa kuzigamira abana babyara kugirango bazagire ahazaza heza, ababyeyi bamaze gusaza. kuwa 26 Ukwakira 2015, ubwo kuri Sacco Abesamihigo ba Gihango(SACCOAGI)hatangizwaga kwizihiza icyumweru mpuzamahanga cyo kwizigamira ubuyobozi bw’ishyirahamwe ry’ibigo by’imari iciriritse mu Rwanda AMIR bwakanguriye ababyeyi guteganyiriza abana babo babazigamira. Umuyobozi wungirije w’iri shyirahamwe ry’ibigo... Read More
Gisagara: Kwegerezwa Sacco byatumye batagisesagura
Abatuye umurenge wa Kigembe bavuga ko kuzanirwa Sacco byatumye batera imbere kuko batagisesagura amafaranga babona, ahubwo akaba asigaye akorwamo imishinga. Kuri ubu mu murenge wa Kigembe mu karere ka Gisagara, hakorera imishiga itandukanye iha imirimo umubare munini w’abaturage, irimo iya MINAGRI ishinzwe kwita ku bishanga, VUP, FONERWA n’indi. Kugira iyi mishinga mu murenge wa Kigembe byatumye abaturage benshi babasha kubona akazi kabahemba,... Read More
Ngarama: Barakangurirwa kwiteza imbere bakorana n’ibigo by’imari
Ikicaro cya Koperative ya SACCO ya Ngarama Ubuyobozi bw’Umurenge wa Ngarama burakangurira abatuye uyu murenge gukorana n’ibigo by’imari, kugira ngo bakomeze kwiteza imbere banateze imbere agace batuyemo. Ibi ariko kugira ngo babigeraho byihuse, ni uko babinyuza mu kwibumbira hamwe, bagakorera mu makoperative kugira ngo banabashe kubona ingwate. kirundeke ni umuturage wo muri uyu murenge wa Ngarama, avuga ko nyuma yo kwitinyuka agakorana... Read More
Ngororero: SACCO Matyazo yahize izindi mu gukora neza
Habiyakare avuga ko ibanga ari ugukorana neza n’abaturage Mu isuzuma ryakozwe na RCA muri SACCOs mu karere ka Ngororero, sacco Matyazo niyo ihiga izindi mu gutanga serivisi nziza. Buri mwaka ikigo cy’igihugu gishinzwe amakoperative gikora ubugenzuzi mu mikorere y’amakoperative. Mu bugenzuzi bwakozwe muri za sacco zo mu karere ka Ngororero mu mwaka wa 2014-2015, koperative yo mu murenge wa Matyazo nito yakomeje guhiga izindi mu mikorere myiza. Viyo... Read More
Gisagara: Kwigisha abanyeshuri b’abakobwa kwizigamiri bituma badata amashuri
Muri Gisagara gutoza abanyeshuri b’abakobwa kwizigamira bahereye kuri duke kandi bakiri bato bibafasha gutekereza kuri ejo habo, bikanabarinda guta amashuri. Mu mashuri yisumbuye amwe n’amwe yo mu karere ka Gisagara batangije umuco wo gufasha abana b’abakobwa kwizigamira amafaranga make, agamije kubafasha kwizamura bahereye ku bike kandi bigatuma batabura ibikoresho by’ishuri ngo babe bata ishuri. Abanyeshuri b’abakobwa bo mu rwunge rw’amashuri... Read More


text:
Bamwe mu Banyakigali bahisemo gusoreza umwaka mu nsengero
Mu gihe ijoro ryo ku wa 31 Ukuboza hari Abanyarwanda bahitamo kwishimishana n’imiryango yabo cyangwa abakunzi babo bajya kubyina bishimira impera z’umwaka n’intangiriro z’undi, hari n’abahitamo kujyana imiryango yabo mu nsengero kugira ngo bashime Imana.
By’umwihariko no mu gitaramo cya Orchestre Impala cyaberaga mu kigo cyitiriwe mutagatifu Paul, ubwo sa sita z’ijoro zageraga hatangiye umwaka mushya Abapadiri babiri bo kuri Kiliziya yitiriwe umuryango mutagatifu bari muri iki gitaramo basengeye (...)
Mu gihe ijoro ryo ku wa 31 Ukuboza hari Abanyarwanda bahitamo kwishimishana n’imiryango yabo cyangwa abakunzi babo bajya kubyina bishimira impera z’umwaka n’intangiriro z’undi, hari n’abahitamo kujyana imiryango yabo mu nsengero kugira ngo bashime Imana.
By’umwihariko no mu gitaramo cya Orchestre Impala cyaberaga mu kigo cyitiriwe mutagatifu Paul, ubwo sa sita z’ijoro zageraga hatangiye umwaka mushya Abapadiri babiri bo kuri Kiliziya yitiriwe umuryango mutagatifu bari muri iki gitaramo basengeye u Rwanda n’Abanyarwanda.
Ku ya 31 Ukuboza 2012, twageze mu nsengero zitandukanye tubakusanyiriza amafoto agaragaza uko byari bimeze muri zimwe mu nsengero zo mu mujyi wa Kigali.
Photo/V. Kamanzi
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Nshobora kumenya nte ubushake bw’Imana ku buzima bwanjye? Bibiliya ivuga iki ku byerekeye kumenya ubushake bw’Imana?
Ikibazo: Nshobora kumenya nte ubushake bw’Imana ku buzima bwanjye? Bibiliya ivuga iki ku byerekeye kumenya ubushake bw’Imana?
Igisubizo: Hari imfunguzo ebyiri zo kumenya ubushake bw’Imana ku kibazo runaka: 1) banza umenye impamvu usaba cyangwa vumva wakora ikintu kitari icyo Bibiliya ibuza. 2) banza umenye impamvu usaba cyangwa vumva wakora ikintu gihesha Imana icyubahiro kandi cyagufasha gukura mu mwuka. Niba ibi bintu bibiri ari ukuri kandi Imana ikaba itarimo gusubiza amasengesho yawe, bishoboka rero ko ubushake bw’Imana kuri wowe, bwo kubona ibyo urimo gusengera. Nyamara, wasanga ukeneye gusa gutegereza icyo kintu nta kurambirwa. Kumenya ubushake bw’Imana rimwe na rimwe birakomeye. Usanga abantu bishakira ko Imana ibabwira mu buryo burambuye ibyo bagomba gukora—aho bagomba gukora, aho bagomba gutura, uwo bagomba gushyingirwa, n’ibindi. Ni gacye rero Imana ibimenyesha abantu mu buryo butaziguye kandi bwumvikana. Imana rero itwemerera kwihitiramo muri ibyo bintu.
Mu Abaroma 12:2 hatubwira ngo: “Kandi ntimwishushanye n’ab’iki gihe, ahubwo muhinduke rwose mugize imitima mishya, kugira ngo mumenye neza ibyo Imana ishaka— ari byo byiza, bishimwa kandi bitunganye rwose.” Icyemezo kimwe Imana idashaka ko dufata, ni icyemezo cyo gukora ibyaha cyangwa kutumvira Ubushake Bwayo. Imana ishaka ko duhitamo ibiri mu bushake Bwayo. None se, wamenya ute ubushake bw’Imana bukureba? Ni wegera Uwiteka cyane kandi ukaba ukeneye by’ukuri ubushake Bwe ku buzima bwawe, Imana izashyira ibyifuzo Byayo mu mutima wawe. Urufunguzo n’ugutegereza ubushake bw’Imana, apana ubwawe. “Kandi wishimire Uwiteka, nawe azaguha ibyo umutima wawe usaba” (Zaburi 37:4). Niba Bibiliya itavuguruza ibi kandi bikaba bishobora kukugirira umumaro mu buryo bw’umwuka, icyo gihe Bibiliya iba iguhaye “uruhushya” rwo gufata imyanzuro no gukurikiza ibyo umutima wawe ugutegeka. Niba mu by’ukuri wifuza ubushake bw’Imana, n’umutima uciye bugufi kandi ufunguriye Imana, Izaguhishurira ubushake Bwayo kuri wowe.
Garuka ku rupapuro rwanditse mu Kinyarwanda
Nshobora kumenya nte ubushake bw’Imana ku buzima bwanjye? Bibiliya ivuga iki ku byerekeye kumenya ubushake bw’Imana?


text:
Ngororero: Isiganwa ku maguru ryitiriwe “Umukore w’Umwami Rwabugiri”
Akarere ka Ngororero kateguye isiganywa ku maguru ryiswe “20km z’umukore wa Rwabugiri”. Iri rushanwa rikaba ryarateguwe hasozwa icyumweru cy’umuco Nyarwanda cyari gifite insanganyamatsiko igira iti “Umuco isoko y’iterambere” cyatangiye kuya 19 kugeza 23 Ukuboza 2012.
Isiganwa ryakozwe ku rugendo rureshya na Kilometero 20, ryitabiriwe n’abakobwa 10 n’abahungu 24; uko ari 34 baritangiye abashoboye kurisoza ni 28. Bahereye ku karere bagera k’Umukore wa Rwabugiri (aho Umwami Rwabugiri yaratuye). (...)
Akarere ka Ngororero kateguye isiganywa ku maguru ryiswe “20km z’umukore wa Rwabugiri”. Iri rushanwa rikaba ryarateguwe hasozwa icyumweru cy’umuco Nyarwanda cyari gifite insanganyamatsiko igira iti “Umuco isoko y’iterambere” cyatangiye kuya 19 kugeza 23 Ukuboza 2012.
Isiganwa ryakozwe ku rugendo rureshya na Kilometero 20, ryitabiriwe n’abakobwa 10 n’abahungu 24; uko ari 34 baritangiye abashoboye kurisoza ni 28. Bahereye ku karere bagera k’Umukore wa Rwabugiri (aho Umwami Rwabugiri yaratuye).
Bitewe no kwiruka bamwe nta nkweto bambaye, umuhanda wa Kaburimbo birutsemo wagiye ubashishura ibirenge ndetse bamwe bakaba banawukomerekeyemo aho uwabaye uwa mbere mu bakobwa we yahise ajyanwa kwa muganga; nyamara ngo iki kibazo bakigaragaje mbere y’amasiganwa ariko nticyahabwa agaciro.
Nsanzimfura Jean Bosco, wabaye uwa mbere mu bahungu, yadutangarije ko iri siganwa ryari rigoye kuko aho birutse hatereraga cyane kandi ari kure. Ariko arishimira ko yabashije gutsinda, akomeza asaba ko byamubera byiza abonye umutoza.
Umuyobozi w’Akarere ka Ngororero Ruboneza Gedeon, washyikirije ibihembo abatsinze, mu ijambo yageje ku bari aho yagize ati “ndifuza ko harebwa uko hakorwa ikipe ihoraho, bahereye kubabashije gutsinda.”
Nk’uko byari biteganyijwe, hahembwe abahungu n’abakobwa 5 ba mbere muri buri cyiciro. Uwa mbere yahembwe 35,000 by’amafaranga y’u Rwanda, uwa kabiri 30,000 uwa gatatu 25,000 uwa kane 20,000 na ho uwa gatanu 15,000.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Rwamagana: Urubyiruko ruri ku rugerero ruri kubaka amacumbi y’abarimu
Urubyiruko rugera kuri 40 rwatangiye urugerero, mu murenge wa Kigabiro, Akarere ka Rwamagana, ruri kubaka amacumbi y’abarimu, agizwe n’ibyumba umunani n’ubwiherero bune.
Ubwo Minisitiri w’Intebe, Dr. Pierre Damien Habumuremyi, yasuraga uru rubyiruko, agashyira ibuye ry’ifatizo ahubakwa ibyumba by’amacumbi y’abarimu, urubyiruko ruri kubyubaka rwaturutse mu tugari twa Cyanya, Bwiza, Sovu na Sibagire rwatangaje ko rukora ibi bikorwa rubyishimiye kuko biri mubyo bahize basoza itorero umwaka ushize. (...)
Urubyiruko rugera kuri 40 rwatangiye urugerero, mu murenge wa Kigabiro, Akarere ka Rwamagana, ruri kubaka amacumbi y’abarimu, agizwe n’ibyumba umunani n’ubwiherero bune.
Ubwo Minisitiri w’Intebe, Dr. Pierre Damien Habumuremyi, yasuraga uru rubyiruko, agashyira ibuye ry’ifatizo ahubakwa ibyumba by’amacumbi y’abarimu, urubyiruko ruri kubyubaka rwaturutse mu tugari twa Cyanya, Bwiza, Sovu na Sibagire rwatangaje ko rukora ibi bikorwa rubyishimiye kuko biri mubyo bahize basoza itorero umwaka ushize.
Kayitesi Clementine, umunyeshuri twasanze ari mu gikorwa cyo guhereza umucanga abafundi, yadutangarije ko ibikorwa barimo ari ibyo kwiyubakira igihugu, umuntu akora nta gihembo icyo aricyo cyose.
Amwe mu magambo yakoreshwaga n’urubyiruko ruri ku rugerero rwagiraga ruti “ Ku rugerero nta kujenjeka, tugire ubukire tubugereho vuba twihuse”.
Umukuru w’itorero ry’Igihugu, Rucagu Boniface, yasabye urubyiruko gukorana bishimye akazi barimo ko kubaka igihugu cyababyaye.
Urubyiruko 40 ruri ku rugerero kuri site ya Rwamagana A, ku kigo cy’amashuri cya Espoir rufite gahunda yo kurangiza kubaka ibyo byuma by’amashuri bikarangira.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Amazi, umuti uvura indwara nyinshi
Ubushakashatsi bugaragaza ko amazi ari umuti ukomeye uvura indwara nyinshi ziterwa ahanini n’ibibazo binyuranye bituma mu mubiri amazi aba make.
Nk’uko byatangajwe na Dr. Fereydoon Batmanghelidj, umushakashatsi wanditse igitabo “Your Body’s many cries for water” (Umubiri wawe uririra amazi), indwara nyinshi zirimo asima, umuvuduko ukabije w’amaraso, igifu, kanseri, diyabete y’ubwoko bwa kabiri, indwara zo mu bwonko no mu rutirigongo, iz’uruhu, ... ziterwa n’uko amazi aba ari make cyane mu mubiri, (...)
Ubushakashatsi bugaragaza ko amazi ari umuti ukomeye uvura indwara nyinshi ziterwa ahanini n’ibibazo binyuranye bituma mu mubiri amazi aba make.
Nk’uko byatangajwe na Dr. Fereydoon Batmanghelidj, umushakashatsi wanditse igitabo “Your Body’s many cries for water” (Umubiri wawe uririra amazi), indwara nyinshi zirimo asima, umuvuduko ukabije w’amaraso, igifu, kanseri, diyabete y’ubwoko bwa kabiri, indwara zo mu bwonko no mu rutirigongo, iz’uruhu, ... ziterwa n’uko amazi aba ari make cyane mu mubiri, kandi burya kumva mu kanwa humye si cyo kimenyetso rukumbi cy’uko umubiri unyotewe.
Inyota ni iki?
Inyota ni ubushake bwo kunywa ikinyobwa runaka. Ni n’uburyo umubiri ukoresha kugira ngo ugenzure amazi yinjira n’asohoka. Kumva inyota rero bikaba bigengwa n’agace ko mu bwonko k’inyuma (Hypothalamus).
Ubushake bwo kunywa bushobora na none guterwa n’umuco ndetse n’imigenzo ya buri wese, ari na yo mpamvu usanga abantu bamwe mu mwanya wo kunywa amazi bahitamo icyayi, ikawa, inzoga n’ibindi binyobwa, bitwaza ko na byo bikozwe mu mazi.
Icyo batazi cyangwa birengagiza ni uko kuba ibyo binyobwa bigizwe n’alukoro (alcohol), kafeyine, cola, cyangwa soda, bituma amazi arushaho gusohoka mu mubiri. Ikindi kandi kwimenyereza ibinyobwa biryohereye bituma ubushake bwo kunywa amazi masa bukendera.
Akamaro k’inyota rero ni ukwibutsa umubiri kongera kunywa amazi, kuko wirengeje iminsi nta mazi na make unywa hakurikiraho urupfu.
Amazi arwanya ate indwara?
Amazi ni yo molekile yiganje mu mubiri, agize hafi 70% by’uburemere (weight) bw’umuntu, kandi 85% by’ubwonko ni amazi. Ni yo atanga urubuga rukorerwamo imirimo itandukanye y’umubiri harimo kuringaniza ubushyuhe (body temperature), gukwirakwiza amavitamini, imyunyu, n’imisemburo ahabugenewe ; gutanga ububobere mu ngingo, mu maso, mu mara, mu mazuru, mu muhogo ; gusohora ibyo umubiri udakeneye ndetse n’ibindi. Iyo amazi abaye make cyane mu mubiri hakurizaho indwara zitandukanye zirimo:
Kurwara umutwe
Kuribwa umutwe bisanzwe cyangwa kugira ububabare mu gice kimwe cy’umutwe akenshi hakiyongeraho no kugira isereri, kuruka, kutihanganira urumuri n’urusaku. Biterwa n’impamvu zinyuranye nk’umunaniro, kunywa inzoga nyinshi n’ibindi, ariko bikiyongera cyane iyo umubiri nta mazi ahagije ufite. Kunywa amazi menshi rero bigabanya ububabare kandi bikanarinda kurwaragurika umutwe.
Asima
Buri mwaka Asima yibasira abana bagera kuri miliyoni 14, ikicamo benshi muri bo. Iterwa no kubura amazi birenze mu bice bimwe na bimwe by’umubiri. Iyo umuntu arwaye Asima imiyoboro y’umwuka (Airways) irafungana ikanabyimba, kandi ikanakora imbobezamiyoboro nyinshi. Ibi bituma umuntu aguma akorora, akitsamura cyangwa akumva ahera umwuka.
Kunywa amazi rero birinda gufungana kw’imiyoboro y’umwuka, kandi kongera umunyu waryaga bizibura ibihaha bigatuma umwuku winjira, ukanasohoka nta mbogamizi.
Kwirengagiza ko Asima ari ingaruka y’amazi make mu mubiri bizatuma abana benshi bakomeza guhitanwa na yo kandi yongere ubukana ku bakiriho.
Ikirungurira
Ikirungurira ni ikimenyetso cy’ibanze cyerekana ko amazi ari make mu gice kibanza cy’urwungano ngogozi (gastrointestinal track). Gukomeza kwifashisha imiti irwanya aside mu kuvura ikirungurira bigera aho bigatera ibindi bibazo nko kubyimba no kuzana udusebe ku gifu n’amara, bishobora no kuvamo Kanseri y’urwungano ngogozi, iy’umwijima n’iy’impindura.
Rubagimpande
Ububabare mu ngingo ni ikimenyetso cy’uko amazi yakamye mu ngingo. N’ubwo Rubagimpande ikunze kwibasira abashaje, abakibyiruka na bo ntibakangwa. Igisubizo rero si ukwihutira gufata imiti idohora ububabare ahubwo ni ukunywa amazi no kurya umunyu uhagije.
Umugongo
Kumva ububabare mu gice cyo hepfo cy’umugongo ndetse na Rubagimpande yo mu mugongo ni bimwe mu bimenyetso by’ikama ry’amazi mu rutirigongo. Umuti uruta iyindi ni ukunywa amazi kuko nta yindi ngaruka agira nk’iyo wasangana indi miti muri rusange.
Ububabare mu gituza (Angina)
Kumva uburemere mu gatuza bumeze nk’aho hari ukicayeho ni ikimenyetso cy’indwara y’umuyoboro w’amaraso ku mutima (coronary artery), akaba ari ingaruka y’amazi make mu gice cy’umutima n’ibihaha, bigatuma amaraso atemba ajya mu mutima aba make. Kongera amazi yo kunywa ni wo muti nyawo, ariko biba byiza iyi ndwara ikurikiraniwe hafi na muganga.
Diyabete y’ubwoko bwa kabiri (Diabetes mellitus II)
Diyabete na yo ni ikimenyetso gikomeye cy’amazi make mu mubiri. Umusemburo wa insuline urekeraho gukorwa kugira ngo udakomeza gukwirakwiza isukari mu turemangingo (cells) dore ko ahagiye isukari, amazi ahita ahayoboka. Kuko amazi aba ari make rero, aharirwa ubwonko.
Kongera amazi umuntu yanywaga akarya n’umunyu ukwiye bigabanya indwara ya Diyabete bityo ntirinde igera aho umuntu acika amano, ibirenge, amaguru cyangwa agahuma.
Uretse kurwanya indwara no kuzikiza, amazi agabanya “Cholesterol” mu maraso, arinda ubukana bw’ingaruka zo gucura (ménopause) anarwanya gusaza imburagihe.
Umuntu akwiye kunywa amazi angana iki?
Ku munsi, umuntu atakaza amazi cyane cyane mu nkari (litiro 0.5 ), mu guhumeka (0.3 l), ndetse no mu kubira ibyuya, bityo rero nibura umuntu yarakwiye kunywa litiro 0.6 z’amazi, andi akava mu biryo. Na ho kugira ngo umuntu agire ubuzima bwiza, umuntu mukuru yari akwiye kunywa ibirahure umunani ku munsi. Iki kigero gishobora kugabanuka cyangwa kikiyongera bitewe n’igitsina (abagabo bakwiye kunywa menshi), imirimo ndetse n’imiterere y’aho umuntu atuye.
Ni byiza kandi kuyanywa nibura iminota 30 mbere yo gufungura, gukora siporo, cyangwa kuryama, kugira ngo aho umubiri uyakenereye uyabone. Ntako bisa rero kunywa ibirahuri bibiri by’amazi mu gitondo ubyutse. Amazi yose, yaba ashyushye cyangwa akonje agira umumaro utagereranywa mu mubiri w’umuntu.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Yanditswe kuya 19-02-2013 - Saa 08:46' na Kayonga J.
Nyuma y’aho Papa Benedigito wa XVI yeguriye, byatumye benshi bagaruka ku buhanuzi bwa Mutagatifu Malakiya ndetse n’ubwa Papa Yohani wa XXIII.
Ubuhanuzi bwa Mutagatifu Malakiya bukubiye mu nyandiko yanditswe mu kinyejana cya 16 igaragaza uko abapapa bari kugenda bakurikirana kugeza kuwa nyuma. Nk’uko bigaragazwa n’ubu buhanuzi, umupapa uzakurikira Benedigito wa XVI azaba ari uwa nyuma ubayeho.
Ubu buhanuzi nanone bakunze kwita ubuhanuzi bw’abapapa, bukubiye mu nyandiko ya paji eshanu yanditswe mu kilatini mu buryo bw’urutonde, yatahuwe mu mwaka wa 1590, ikaba igaragaza uko abapapa bagera ku 112 bazakurikirana, aho buri umwe usanga hari interuro izimije yumvikanisha ibizamuranga mu gihe azaba afite inkoni y’ubushumba muri kiliziya Gatolika.
Ubu buhanuzi bwa Mutagatifu Malakiya bugaragaza ko nyuma ya papa w’111 ari we Benedigito wa XVI, uzamukurikira azaba ari we papa wa nyuma mbere y’’isenyuka rya kiliziya Gatolika’.
Ubu buhanuzi bwa Mutagatifu Malakiya ntibwigeze bwemerwa ku mugaragaro na Kiliziya, gusa bwagiye busesengurwa kwinshi, aho usanga ababwemera bagenda bagaragaza amahuriro y’ibibukubiyemo bivugwa kuri buri mu papa n’ibyamubayeho.
Dore icyo ubwo buhanuzi buvuga ku mu papa uzasimbura Benedigito wa XVI ; “Mu guhutazwa kwa nyuma kwa Kiliziya ntagatifu y’abaromani hazaba hariho papa Petero w’umuromani (Pierre le Romain) uzayobora umukumbi w’intama ze mu bihe bikomeye by’ibibazo by’urudaca. Ibi bizasozwa n’isenyuka ry’umujyi w’imisozi irindwi, nyuma Umucamanza urenze abandi azaza gucira imanza abantu be.”
Mu mateka, umujyi wa Roma mu Butaliyani ahaherereye Vatikani wakunze kugaragazwa nk’umujyi ugizwe n’imisozo irindwi.
Ubuhanuzi bwa Yohani wa XXIII
Si Malakiya gusa wahanuye ibya Kiliziya Gatolika mu bihe bitandukanye, Papa Yohani wa XXIII wabaye umushumba wa Kiliziya guhera mu mwaka wa 1958 kugera mu mwaka wa 1963, uzwiho kuba yarahanuye byinshi kandi bikaba, yari yarahanuye iby’iyegura rya papa Benedigito wa XVI.
Mu buhanuzi bwe, Yohani wa XXIII avuga kuri Benedigito wa XVI yagize ati “Ingoma yawe izaba ari nini kandi imare igihe gito. Izamara igihe gito ariko izakugeza kure, kure cyane aho wavukiye, ari naho uzagwa. I Roma ntibazifuza kuguha.” Akomeza agira ati “Hazabaho undi mu Papa mbere y’uko witaba Imana (ibi byabaye impamo ubwo Benedigito yatangazaga ko agiye kwegura)”.
Hashobora kuba impinduka zikomeye I Vatikani
Mu gihe habura iminsi micye ngo Papa Benedigito wa XVI yegure, benshi bari kwibaza uzamusimbura ku ntebe y’ubutungane. Uyu mupapa w’umunyantege nke ntazivanga mu itorwa rya Papa mushya. Nyuma yo kwegura tariki 28 Gashyantare, yatangaje ko azamara igihe cye kinini mu masengesho muri iki gihe cy’igisibo.
Hagati aho ku birebana n’uzasimbura Papa ugiye kwegura, Marco Politi, ushinzwe kwandika amateka ya Benedigito wa XVI yavuze ko kuri ubu bigoye cyane kumenya uzasimbura Papa ugiye kwegura, gusa agaragaza ko hari abakaridinali bagiye bibumbiye hamwe kubw’imyumvire kandi bafite imbaraga.
Yakomeje agira ati “Nta zina riratangazwa ry’ufite amahirwe kurenza abandi kugeza ubu, nta nubwo tuzi neza imbaraga abashyigikiye ko habaho impinduka muri kiliziya bafite muri iki gihe cy’itora, ndetse n’abakandida baba batekereza”, akomeza ati “Kuva mu myaka ishize twakomeje guterwa ibibazo bikomeye n’abadashaka impinduka I Vatikani. Hari ibibazo by’umuhamagaro w’abapadiri, kuba batemerewe gushaka abagore nabyo ni ikibazo cyo kwigwaho, uruhare rw’igitsinagore muri kiliziya narwo ni urwo gusubiramo, ndetse n’uruhare rwa papa mu birebana na politiki. Kuri izi ngingo zose dukeneye impinduka, ariko nta muntu n’umwe wigeze ahingutsa kimwe muri ibi mvuze muri iyi myaka ishize Benedigito ari umushumba wa kiliziya”.
Kanda hano usome ubuhanuzi 32 bwa Papa Yohani wa XXIII burimo n’ibyo avuga kuri Papa Benedigito wa XVI n’ibindi.


text:
FESPAD mu gitaramo “Gala Night” umuziki washimishije imbaga
Iserukiramuco FESPAD mu ijoro ryo kuwa 27 Gashyantare 2013 ryakomereje mu gitaramo , “Gala Night”, cyashimishije abantu bataramiwe n’Umunyanijeriya, Femi Anikulapo Kuti uririmba mu njyana ya Afro Beat yavumbuwe na Se.
Igitaramo cyaranzwe n’umuziki ucuranze unabyinwa imbona nkubone “Live” muri Serena Hotel, Femi Kuti yaririmbye yifashishije ibicurangisho byinshi birimo Saxophone icyuma cy’umurage akomora kuri se, imirya y’inanga, ibinyuguri, Piyano n’ibindi bikoresho by’umuziki wa gakondo. (...)
Iserukiramuco FESPAD mu ijoro ryo kuwa 27 Gashyantare 2013 ryakomereje mu gitaramo , “Gala Night”, cyashimishije abantu bataramiwe n’Umunyanijeriya, Femi Anikulapo Kuti uririmba mu njyana ya Afro Beat yavumbuwe na Se.
Igitaramo cyaranzwe n’umuziki ucuranze unabyinwa imbona nkubone “Live” muri Serena Hotel, Femi Kuti yaririmbye yifashishije ibicurangisho byinshi birimo Saxophone icyuma cy’umurage akomora kuri se, imirya y’inanga, ibinyuguri, Piyano n’ibindi bikoresho by’umuziki wa gakondo.
Usibye Femi, n’abahanzi bataramye nka Liza Kamikazi na Mighty Popo mu njyana z’umuco gakondo.
Mighty Popo watangije iki gitaramo yicurangiraga inanga, afashijwe na producer Aaron Nitunga wamucurangira gitari, amufasha no kuririmba, umuhanzi Mani Martin nawe arimo kumufasha kuririmba mu ndirimbo z’Ikinyarwanda kuko asanzwe anacuranga injyana z’umuco nyafurika.
Liza Kamikazi wiyerekanye mu njyana gakondo z’umuco nyarwanda zivanze n’uwa kinyafurika, yaririmbye atuje, ariko akanyuzamo agafasha abamubyiniraga kinyarwanda.
Liza yaririmbaga acurangirwa gitari n’umugabo we, David Wald , wanamufashaga mu nyikirizo y’indirimbo.
Mu mbaga y’abitabiriye igitaramo muri Serena Hotel, harimo abanyarwanda n’abanyamahanga biganjemo abitabiriye iserukiramuco FESPAD, hamwe n’abanyacyubahiro batandukanye barimo Minisitiri w’Umuco, Protais Mitali, Umuyobozi w’agateganyo mu Kigo cy’Igihugu cy’Iterambere (RDB) Clare Akamanzi n’abandi.
Photo: Parfait Karekezi
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Umubyeyi wa A. Rwirangira yari atewe amatsiko n’imitsindire y’umuhungu we mu ishuri
Ubwo Bizima Joseph, umubyeyi w’umuhanzi Alpha Rwirangira yari yaje kwakira umuhungu we ku kibuga cy’indege avuye kwiga muri Leta Zunze Ubumwe za Amerika, yatangaje ko agiye kumubaza uko yitwaye mu masomo ndetse n’akamaro ibyo yize biri kumugirira.
Alpha Rwirangira yavuye mu Rwanda mu mpera za Mutarama 2012, agiye gukomeza amasomo muri kaminuza.
Yagarutse mu mu Rwanda ku wa 16 Ukuboza 2012, mu gihe cy’ukwezi kw’ibiruhuko akazanakoramo igitaramo yise ‘Alpha Band with Families 2’.
Umubyeyi we (...)
Ubwo Bizima Joseph, umubyeyi w’umuhanzi Alpha Rwirangira yari yaje kwakira umuhungu we ku kibuga cy’indege avuye kwiga muri Leta Zunze Ubumwe za Amerika, yatangaje ko agiye kumubaza uko yitwaye mu masomo ndetse n’akamaro ibyo yize biri kumugirira.
Alpha Rwirangira yavuye mu Rwanda mu mpera za Mutarama 2012, agiye gukomeza amasomo muri kaminuza.
Yagarutse mu mu Rwanda ku wa 16 Ukuboza 2012, mu gihe cy’ukwezi kw’ibiruhuko akazanakoramo igitaramo yise ‘Alpha Band with Families 2’.
Umubyeyi we Bizima yadutangarije ko afite ibyishimo byo kuba umuhungu we agarutse avuye kwiga, ati “Yari ari mu mahanga yiga; ngiye kumubaza icyo yize, icyo amaze kugeraho, ibyo yumva akunze cyane hariya, n’ibindi.”
Mu gihe umubyeyi we yavugaga ko yiteguye kumubaza uko yitwaye mu masomo, Alpha Rwirangira we yadutangarije ko yatsinze kandi neza.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Rutsiro: The big sacrifices and small salaries of Rwanda’s teachers
Rutsiro: The big sacrifices and small salaries of Rwanda’s teachers
Posted on November 19, 2015 by admin in English, Umwarimu
One of the most commonly held bits of conventional wisdom in East Africa is that teachers are grossly underpaid, One hears this everywhere, from cocktail parties to TV talk shows. But teachers in Congo-Nil zone in Rutsiro district stopped complaining and instead adopted the art of using their small income to cater for their homes […]
Rutsiro: Abarimu bamwe ngo bamaze kuvumbura ibanga ryo gukoresha umushahara.
Posted on November 18, 2015 by admin in Kinyarwanda, Umwarimu
Abarimu bo muri zone ya Congo-Nil mu karere ka Rutsiro batangaza ko bamaze kumenya imikoreshereze y’umushahara bahembwa ku buryo ubabeshaho. Babitangaje kuwa kane, Tariki ya 12 Ugushyingo, 2015 mu nama yabahuje n’umuyobozi w’akarere Gaspard Byukusenge mu rwego rwo kurebera hamwe uko barangije umwaka ndetse no kureba uburyo bakwiteza imbere bamwe bakaba batangaje ko bamaze kumenya […]
Kirehe: Urubyiruko rurishimira gahunda rwateguriwe mu biruhuko
Posted on November 17, 2015 by admin in Imyitwarire, Kinyarwanda
Kuwa 12/11/2015 ubwo mu karere ka kirehe hatangizwaga ukwezi k’urubiruko n’itorero ryagenewe abana bari mu biruhuko urubyiruko rwishimiye iyo gahunda kuko bizabarinda ingeso mbi. Umutesi Donata wiga m’urwunge rw’amashuri ya Nyabigega ayagize ati“ hano mu cyaro haba ibishuko bikabije abana bakishora mu biyobyabwenge n’izindi ngeso mbi, iri torero rije kuduha ubumenyi kuri gahunda za Leta […]
Ngororero: Incuke zifite ubumuga zubakiwe ishuli
Posted on November 17, 2015 by admin in Ibikorwa, Kinyarwanda
Intara ya Rhenanie Palatinat hamwe n’akarere ka Ngororero bubatse ishuri ry’inshuke rizafasha abana bafite ubumuga gutangira kwiga bakiri bato. Abayisenga Theodette, umukozi wa biro y’abafite ubumuga mu karere ka Ngororero, avuga ko hari hashize imyaka myinshi abana b’inshuke bafite ubumuga batabona uburyo bwo kwitabwaho ngo batangire ishuri bakiri bato. Ngo wasangaga abandi babasiga igihe bahuriraga […]
Rubavu: Basabwe kuzaba abarezi nyakuri
Posted on November 12, 2015 by admin in Kinyarwanda, Umwarimu
Hatangizwa ibizamini bya Leta ku banyeshuri bo mu mashuri nderabarezi,abari bagiye gukora basabwe kuzaba abarezi beza aho kuba abarozi. Iki gikorwa ku rwego rw’igihugu ku mashuri ndebarezi,cyatangirijwe mu karere ka Rubavu mu ishuri rya TTC Gacuba II kuri uyu wa 11 Ugushyingo 2015. Professeur Niyomugabo Cyprien uyobora ishuri ry’uburezi muri Kaminuza y’u Rwanda ishuri nderabarezi,yasabye […]
Rutsiro: Abiga mu cyiciro rusange babangamiwe n’isomo batarangije kwiga.
Posted on November 10, 2015 by admin in Amasomo, Kinyarwanda
Abiga mu cyiciro rusange kuri College de La Paix mu karere ka Rutsiro ngo biteguye neza ibizamini bya Leta ariko ngo babangamiwe n’isomo batarangije kwiga. Aba banyeshuri barabitangaza mu gihe bitegura ibizamini bisoza icyiciro rusange ku wa 11 Ugushyingo 2015,ariko ngo n’ubwo biteguye neza mu yandi masomo ngo isomo ryo kwihangira imirimo(Entrepreneurship)niryo ribateye impungenge kuko […]
Rulindo: Abanyeshuri bahuguwe ku micungire y’ibiza.
Posted on November 6, 2015 by admin in Ibikorwa, Kinyarwanda
Kuri uyu munsi mu cyumba cy’inama cy’akarere ka Rulindo habaye inama yahuje abakozi bo muri Minisiteri y’imicungire y’ibiza, abanyeshuri n’abarimu. Hahurijwe ibigo by’amashuri yisumbyuye birindwi: Stella Matutina, INYANGE Girls School, GS.Shyorongi, GS IBB, ESI Nyamugari, GS Rulindo, na College Fondation Sina Gerard NYIRANGARAMA. NYIRANSABIMANA Fernande ni umukozi muri Minisiteri y’imicungire y’ibiza n’impunzi ushinzwe imenyekanisha ry’ibiza, […]
Rulindo: Abanyeshuri mu mashuri abanza bakoze ibizamini bya Leta.
Posted on November 6, 2015 by admin in Amasomo, Kinyarwanda
Mu karere ka Rulindo n’ahandi mu gihugu hakozwe ibizamini bisoza amashuri abanza kugirango bazabashe kujya mu cyiciro gikurikiraho cy’amashuri yisumbuye. Ku kigo cy’amashuri abanza cya “ Ngarama Primary School” giherereye mu Murenge wa Bushoki, ni hamwe mu ma site yakoreweho ibibizamini bya Leta, akaba ari naho iki gikorwa cyatangirijwe kumugaragaro n’umuyobozi w’akarere ka Rulindo KANGWAGJYE […]
Gakenke: Babona integanyanyigisho nshya izongerera umunyeshuri ubushobozi
Posted on October 16, 2015 by admin in Ibikorwa, Kinyarwanda
Abayobozi b’ibigo by’amashuri n’abashinzwe amasomo ku mashuri basanga integanyanyigisho nshya izongerera abanyeshuri ubushobozi kuko bazagira umwanya wo kwinjira mu bumenyingiro. Nyuma y’amahugurwa y’iminsi itatu abayobozi b’ibigo by’amashuri n’abashinzwe amasomo bahabwa amahugurwa n’ikigo cy’igihugu gishinzwe uburezi (REB) kubijyanye n’integanyanyigisho nshya, basanga izongerera ubushobozi umunyeshuri kuko iyo bari basanzwe bakoresha umwana atabonaga umwanya uhagije wo gukora ubumenyingiro. […]
Bamwe mu banyeshuri bemeza ko gutunga telefone byabarangaza
Posted on October 14, 2015 by admin in Imyitwarire, Kinyarwanda
Mu gihe abanyeshuri bamwe bemeza ko telefone zikenewe ku mashuri ngo zikoreshwe mu bushakashatsi mu masomo, abandi bo barasaba ko byakwitonderwa. Nubwo aba banyeshuri bemeza ko telefone zabafasha cyane kuri internet mu bigo bidafite umurongo wa internet, kurundi ruhande bavuga ko zishobora kugira ingaruka mbi ku myitwarire yabo bityo bagasaba ko imbaraga zashyirwa mu kugeza […]


text:
King James ubundi yitwa James Ruhumuriza, ni umuririmbyi w’injyana ya RnB n’izindi zishamikiyeho nka Zouk na Pop. Yavutse kuwa 1 Mata 1990. Ni mwene na Consolatie Kakizi na Isaac Murihano.
Yatangiye ubuhanzi mu mwaka wa 2006, ubwo yari mu mashuri yisumbuye. Indirimbo ye ya mbere yayise ’Intinyi’ ayisohora mu mwaka wa 2009. Amashuri ye yisumbuye yayize mu kigo cya APE Rugunga aho yarangije mu mwaka wa 2010.
Uyu muhanzi yashyize hanze album ye ya mbere yise ‘Umugisha’ kuwa 24 Ukuboza 2010. Iyi album iriho indirimbo zakunzwe nka Umugisha, Kuko Turi Kumwe, Naratomboye, Mwarakoze, Harabura Iki (yaririmbanye na Princesse Priscilla) n’izindi.
Ku itariki ya 10 Ukuboza 2011 Album ye ya 2 yise ‘Umuvandimwe’. Iyo album kandi yayimurikiye no mu Ntara y’Amajyepfo muri Kaminuza NKuru y’u Rwanda ku itariki... soma ibindi


text:
Uwiringiyimana Theogene (Bosebabireba) agiye kwerekeza bwa mbere i Burayi
Umuhanzi w’indirimbo zihimbaza Imana Uwiringiyimana Theogene, bakunda kwita Bosebabireba, yatumiwe mu gitaramo n’Abagande baba mu gihugu cy’u Bwongereza, mu kwezi kwa Werurwe 2013. Bosebabireba yatumiwe mu gitaramo gitegurwa n’abagande b’abakristo, baba mu Bwongereza, gisazwe gitumirwamo abahanzi batandukanye baririmba indirimbo zihimbaza Imana bo muri Uganda. Uyu mwaka batumiye Umunyarwanda Uwiringiyimana Theogene.
Muri icyo gitaramo ngarukamwaka, Bosebabireba azaririmbana n’abahanzi bo muri (...)
Umuhanzi w’indirimbo zihimbaza Imana Uwiringiyimana Theogene, bakunda kwita Bosebabireba, yatumiwe mu gitaramo n’Abagande baba mu gihugu cy’u Bwongereza, mu kwezi kwa Werurwe 2013.
Bosebabireba yatumiwe mu gitaramo gitegurwa n’abagande b’abakristo, baba mu Bwongereza, gisazwe gitumirwamo abahanzi batandukanye baririmba indirimbo zihimbaza Imana bo muri Uganda. Uyu mwaka batumiye Umunyarwanda Uwiringiyimana Theogene.
Muri icyo gitaramo ngarukamwaka, Bosebabireba azaririmbana n’abahanzi bo muri Uganda barimo Judith Babirye, Pastor Wilson Bugyembe, Dr Tee, Julie Mutesasira.
Umunyarwanda uba mu Bwongereza, Jackie Mugabo uzwi ku ndirimbo zitandukanye zihimbaza Imana zirimo “Ni muhumure”, uzwi kandi no bindi bikorwa bitandukanye byo gufasha abatishoboye, na we yaratumiwe.
Ku murongo wa Telefoni, Uwiringiyimana Theogene yatangarije IGIHE ko ari ubwa mbere agiye kujya ku mugabane w’u Burayi, akaba asanga ari umwanya mwiza Imana umuhaye wo kuvuga ubutumwa, kandi akaba asanga ari ishema ku banyarwanda muri rusange.
Uwiringiyimana yagize ati ’’Nsazwe nkorera ibitaramo mu bihugu bitandukanye, ariko n’ubwa mbere ngiye kwerekeza i Burayi, babwiye ko uburyo nzaririmbamo bazabumenyesha mu minsi ya vuba, niba ari playback cyangwa Live. Natangiye imyitozo, ndimo gusubiramo indirimbo kandi bibaye byiza bazabwira kuririmba Live.’’
Iki gitaramo kizaba tariki ya 29 Werurwe 2013 i Hariben Bachubhai Nagrecha Hall, mu mujyi wa London.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ihangane
Chorus: Ihangane mugenzi ibi ni iby’igihe gito. Wibwira Yesu ko ufite ibibazo byakunaniye, Ahubwo bwira Satani ko ufite uwamunesheje! Wicika intege Mwana w’Imana, Yesu arahari Ntugasubire inyuma, komera. Hari byinshi biduca intege igihe cyose tukiri mu iyi si, Ndetse kenshi na kenshi tugasubira inyuma. Ariko twibuke y’uko Data atwitaho, Ariko twibuke y’uko Data atwitaho. Subiza amaso inyuma urebe ibihe byahise, Kandi witegereze uko Imana yakurinze: Menya ko nta mvura igwa idahita, Hagarara (...)
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Inzara ya Ruzagayura yatwaye abagera ku 300,000 mu 1943-1944
Inzara ya Ruzagayura yatangiye ahagana mu kwezi kw’Ukwakira 1943 itewe n’amapfa yamaze imyaka ibiri. Ayo mapfa yatangiye muri Nzeri 1942, yongera kubaho nyuma gato y’itumba ryo mu 1943.
N’ubwo inzara ya Ruzagayura yamaze umwaka umwe, yahitanye abantu benshi cyane. Abamisiyoneri b’abagatolika batangaje muri raporo ngarumwaka yo hagati yo mu 1939 na 1945, ko u Rwanda rwatakaje abantu bagera ku 300 000, harimo n’abasuhukiye mu bindi bihugu nka Tanganyika, Uganda na Congo Mbiligi.
Muri iyo raporo (...)
Inzara ya Ruzagayura yatangiye ahagana mu kwezi kw’Ukwakira 1943 itewe n’amapfa yamaze imyaka ibiri. Ayo mapfa yatangiye muri Nzeri 1942, yongera kubaho nyuma gato y’itumba ryo mu 1943.
N’ubwo inzara ya Ruzagayura yamaze umwaka umwe, yahitanye abantu benshi cyane. Abamisiyoneri b’abagatolika batangaje muri raporo ngarumwaka yo hagati yo mu 1939 na 1945, ko u Rwanda rwatakaje abantu bagera ku 300 000, harimo n’abasuhukiye mu bindi bihugu nka Tanganyika, Uganda na Congo Mbiligi.
Muri iyo raporo bavugaga ko abasuhutse bageraga ku 75 000. Iyo mibare yaturutse muri raporo z’abategetsi b’Ababiligi, na bo bayihawe n’abatware b’Abanyarwanda.
Gusa nk’uko na bo babyivugira, ababaruraga bibagirwaga rimwe na rimwe kubara abana, abagore, abarwayi n’abasheshe akanguhe bapfuye cyangwa se bahunze iyo nzara. Ibyo bituma rero umuntu yibaza niba iyo nzara itaba yarahitanye abantu barenga umubare w’abatangajwe muri ayo raporo!
Ruzagayura yatewe kandi n’igabanyuka ry’ibiribwa ryaturutse ku ndwara y’ibirayi bita «mildiou/mildew», ku ndwara y’ibishyimbo bita «chortophila» no ku ndwara y’ibijumba bita «rhizoctonia/rhizoctonie». Nk’uko bigaragara, izo ndwara zibasiye ibiribwa by’ibanze by’Abanyarwanda b’icyo gihe.
Inzara ya Ruzagayura yongerewe ubukana n’intambara ndetse n’uko icyo gihe Abanyarwanda bagombaga guha umusanzu Leta nkoloni y’Ababiligi, yari ihanganye n’ingabo za Adolf Hitler mu ntambara ya kabiri y’isi yose (war effort/effort de guerre). Uwo musanzu wari ugizwe n’ibiribwa n’amatungo.
Abanyarwanda batangaga inka, ibishyimbo, amasaka, amashaza byo kugaburira abasilikare b’abanyekongo ndetse n’abakozi bo mu birombe by’amabuye y’agaciro byo muri Congo.
Usibye ibiribwa n’amatungo, umusanzu w’Abanyarwanda muri iyo ntambara wari ugizwe n’imirimo y’agahato irimo guharura imihanda, kubumba amatafari, gutwara imizigo y’abakoloni, gukora mu birombe bya Zahabu na Coltan, guhinga ibireti (pyrethrum/pyrèthre) byakoreshwaga mu gutunganya umuti wica udukoko (insecticide).
Inzara ya Ruzagayura yiswe amazina menshi bitewe n’ubukana yagiye igaragaza mu turere dutandukanye tw’u Rwanda. Mu majyepfo yiswe Ruzagayura; mu duce dutandukanye tw’Uburasirazuba yiswe Rujukundi, Rwanyirarushenyi, Rwakinyebuye cyangwa se Rwakabetezi.
Mu majyaruguru, mu bice bya za Gisenyi na Ruhengeri yiswe Rudakangwimishanana, Rugaragazabadakekwa na Nyirahuku. Hagati mu gihugu ndetse n’Amajyaruguru y’Uburasirazuba, mu bice bya Byumba, iyo nzara yari izwi ka Matemane. Mu Burengerazuba, mu bice bya Kibuye yiswe Gahoro.
Iyo nzara yagize ubukana bwinshi mu Majyaruguru, mu Burasirazuba no mu Majyepfo y’igihugu. Mu bice bya Cyangugu ni ho honyine hatigeze hahura n’iyo nzara ku mpamvu z’ikirere cyaho. Ikindi, iyo ntara yari yegeranye na Congo Mbiligi ku buryo itari kugira ikibazo cyo kubura ibiribwa, ahubwo yakiraga abantu bavuye mu zindi ntara nka Astrida cyangwa se Gisenyi.
Mu gihe cya Ruzagayura, uduce tw’imisozi ihanamye, uduce tw’ubutaka busharira, uduce turangwamo isuri ni two twababaye cyane kurusha utundi. Muri utwo duce kimwe n’ahandi, abaturage barazahaye ku buryo benshi bamaraga iminsi 2 cyangwa se 3 batariye. Benshi inzara yarabicaga.
Abaryaga, wasangaga barya inguri (imizi y’insina), imizi y’ibiti, amarebarebe, umutsima uvuye mu ifu ya barakatsi (acacia) cyangwa se y’intembe y’insina. Iyo ndyo idasanzwe nta gushidikanya ko nayo yishe abantu benshi muri icyo gihe.
Abafite agatege barasuhukaga bakajya gushaka aho bakura ibiribwa cyangwa se aho bagurana ibikoresho byabo n’ibiribwa. Benshi wasangaga barananutse nk’uko bigaragara ku mafoto y’icyo gihe. Babitaga ingarisi kubera uko babaga barashizemo.
Izo «ngarisi» kimwe n’imirambo y’abitabye Imana biri mu bintu byaranze iyo nzara. Iyo mirambo yasangwaga hafi y’imihanda, mu mirima, mu mashyamba, ku nkengero z’inzuzi n’ahandi henshi.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Gicumbi: Abahinzi barasabwa guhinga ku gihe ibyatoranyijwe muri 2013B
Bamwe mu bahinzi bo mu karere ka Gicumbi mu Ntara y’Amajyaruguru wasangaga bakunze kwanga guhinga igihingwa cyatoranyijwe, icyakora muri uyu mwaka komite z’iyamamazabuhinzi zasabwe kugira uruhare mu kurinda ahantu hatoranyirijwe igihingwa runaka kandi bagasobanurira abaturage kutahavogera.
Mu kwitegura igihembwe cy’ihinga cya saison 2013B, mu mpera z’icyumweru gishize habaye inama itegura igihembwe gishya cy’ihinga; yasabye abaturage ko batahinga amasaka muri iki gihembwe kigiye kuza (...)
Bamwe mu bahinzi bo mu karere ka Gicumbi mu Ntara y’Amajyaruguru wasangaga bakunze kwanga guhinga igihingwa cyatoranyijwe, icyakora muri uyu mwaka komite z’iyamamazabuhinzi zasabwe kugira uruhare mu kurinda ahantu hatoranyirijwe igihingwa runaka kandi bagasobanurira abaturage kutahavogera.
Mu kwitegura igihembwe cy’ihinga cya saison 2013B, mu mpera z’icyumweru gishize habaye inama itegura igihembwe gishya cy’ihinga; yasabye abaturage ko batahinga amasaka muri iki gihembwe kigiye kuza ahubwo bakitabira ibihingwa byemejwe mu duce batuyemo.
Mvuyekure Alexandre, Umuyobozi w’Akarere ka Gicumbi, yatangaje ko abaturage bagomba guhinga igihingwa cyatoranyijwe; asaba inzego z’imirenge n’abashinzwe ubuhinzi gushishikariza abaturage guhinga ibihingwa byatoranyijwe.
Amakuru dukesha urubuga rw’ubuhinzi avuga ko abayobozi b’inzego z’ibanze bazagira inama mu midugudu n’utugari bagahitamo ibyo abaturage bahinga, hakanatoranywa aho bizahingwa kandi hakanashyirwaho ibyapa bigaragaza ibizahingwa.
Izamuhaye Jean Claude uhagarariye ikigo cy’u Rwanda cy’ubuhinzi n’ubworozi RAB mu Ntara y’Amajyaruguru, yatangaje ko ahatoranyijwe guhingwa hangana na hegitari 2500 zizahingwaho ibigori, hegitari 5000 z’ingano, hegitari 6000 z’ibirayi, 14000 z’ibishyimbo na 250 z’imyumbati.
Ibi bihingwa ngo bizagabanywa utugari tw’aka karere mu rwego rwo kongera ubukungu bwako.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Kigali: Abatwara imyanda n’Umujyi baritana bamwana ku mikorere mibi
Bamwe mu batuye mu Mujyi wa Kigali, barinubira imikorere y’amwe mu masosiyete atwara imyanda idahwitse; kuko batayitwarira igihe igateza umwanda aho irunze. Gusa ba nyir’amasosiyete bavuga ko harimo akajagari ku bashinzwe gutwara iyo myanda, bakavuga ko na rwiyemezamirimo wari kujya atunganya imyanda akaba imwe mu nzitizi.
Imikorere mibi ivugwa ni uko hirya no hino mu nkengero z’umujyi wa Kigali hari ahagaragara imyanda iri mu mifuka, akenshi ugasanga ihamaze igihe kirenga icyumweru isazi (...)
Bamwe mu batuye mu Mujyi wa Kigali, barinubira imikorere y’amwe mu masosiyete atwara imyanda idahwitse; kuko batayitwarira igihe igateza umwanda aho irunze. Gusa ba nyir’amasosiyete bavuga ko harimo akajagari ku bashinzwe gutwara iyo myanda, bakavuga ko na rwiyemezamirimo wari kujya atunganya imyanda akaba imwe mu nzitizi.
Imikorere mibi ivugwa ni uko hirya no hino mu nkengero z’umujyi wa Kigali hari ahagaragara imyanda iri mu mifuka, akenshi ugasanga ihamaze igihe kirenga icyumweru isazi zituma hejuru yayo.
Abatuye mu ngo ziba hafi y’ahantu nk’aho icyo bahurizaho ni uko amasosiyete atwara iyo myanda ataza kuyihavana ku gihe ngo yubahiriza umunsi n’isaha yo gutwara iyi myanda, abaturage twaganiriye bakaba bemeza ko nyamara badasiba gutanga amafaranga yo kumena iyo myanda ahabugenewe.
Ngenzi Jean Paul uhagarariye sosiyete Agruni, imwe mu zitwara imyanda, avuga ko aka kazi kakorwaga mu buryo bw’akajagari nta sosiyete imwe yabaga izwi itwarira imyanda agace runaka; ariko ngo hari hari n’izindi nzitizi zituma akazi katagenda neza.
Ngenzi avuga ko kandi umuhanda ugana ku kimoteri cya Nduba ari mubi cyane ku buryo ubangamira abajyanayo imyanda, hakiyongeraho ko iki kimoteri kitabyazwa umusaruro bityo umwanya w’aho ibindi bijya ukaba muto.
Yongeraho icyakora ko indi mbogamizi bahura na yo, ati "Indi mbogamizi ari na yo ikomeye ni aho dutwara imyanda hadatunganyijwe, tubaza Umujyi wa Kigali ukatubwira ko rwiyemezamirimo hari ibyo atujuje, twabaza rwiyemezamirimo na we akavuga ko MVK [Umujyi wa Kigali] hari ibyo itamuhaye.”
Umuyobozi ushinzwe isuku mu Mujyi wa Kigali Mugabo John, we avuga ko hari umushoramari ari we ikibazo kiriho kuko utubahirije amasezerano yo kubyaza umusaruro ikimoteri cya Nduba. Kuri ubu Umujyi wa Kigali ngo ugiye kuhatunganya ku buryo iyo myanda izubakirwa ibyumba byabugenewe.
Ikigo cy’igihugu gishinzwe kugenzura imwe mu mirimo ifitiye igihugu akamaro RURA, cyagenye ibiciro byo gukusanya no gutwara imyanda mu ngo zo mu mirenge igize uturere tw’Umujyi wa Kigali hakurikijwe urutonde rw’ibyiciro by’ubwisungane mu kwivuza.
Ikigaragara ni uko n’ubwo iyi gahunda iriho hakigaragara ahantu imyanda imara igihe kinini, ibi ndetse bikaba byatera ikibazo cyo kwandura zimwe mu ndwara zituruka ku mwanda.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Umuco wo gukwa ihene n’ingurube uragenda uba amateka mu baturage b’ikirwa cya Nkombo mu karere ka Rusizi, nk’uko abo baturage babyivugira ngo icyo ni kimwe mu byiza abatuye Nkombo bakesha gahunda ya girinka imaze kugera muri bamwe mu baturage baho.
Ubundi mu Kinyarwanda tumenyereye ko umusore akwa umukobwa yashimye ko barushinga, abifashijwemo n’umuryango agakwa inka cyangwa se muri iki gihe bamwe bagahitamo gukwa amafaranga.
Nyamara aba baturage bo ku Nkombo kera bakunze kwisanga cyane mu muco w’abanyekongo kurusha uw’abandi banyarwanda, aho usanga benshi mu bakobwa baho baranashyingiwe cyane mu bagabo b’abanyekongo ngo bagiye bigana n’umuco w’abo banyekongo kugeza n’aho nabo bajyaga bakwa ihene n’ingurube mu nkwano iwabo w’umusore bashyiraga iwabo w’umukobwa.
Nk’uko bakomeje kubidutangariza, ubwo twabasuraga tariki 14/5/2014, ngo mu bihe byo hambere iyo umusore yashimanaga n’umukobwa bakiyemeza no gutera intambwe yo kurushinga, ababyeyi b’uwo musore bateguraga ihene 2 cyangwa se ingurube bakabijyana iwabo w’umukobwa nk’inkwano cyangwa se ikamba ry’ababyeyi ko babyaye bakanarera neza.
Iyo ngurube cyangwa se izo hene zabaga zakowe iyo nkumi ngo ku munsi w’ubukwe byarabagwaga abagize imiryango yombi bakabisangira nk’ikimenyetso na none cy’igihango gikomye iyo miryango yombi igiranye. Nk’uko abo baturage bo ku Nkombo bakomeje babidutangariza, ariko ngo ku musore uturuka mu muryango wifite ayo matungo magufi nticyaziraga ko aherekezwa n’inka, ariko ku muryango udafite amikoro ahagije ngo ube wabona inka iherekeza aya matungo magufi iyo ngurube cyangwa izo hene byabaga bihagije ngo yegukane uwo yakunze. Uwifite na we ku buryo yabona iyo nka, ayo matungo magufi na yo yabaga ari ngombwa ngo ayiherekeze.
Kuba abatuye uyu murenge wa Nkombo barakunze kurangwa n’umuco w’abaturanyi babo b’abanyekongo mu bintu byinshi bitandukanye ngo si ukuwukunda ahubwo ngo byaterwaga no guhera mu bwigunge ntibibone nk’abanyarwanda ahubwo bakiyumva iteka nk’abanyekongo, dore ko n’imirimo yabo, imyinshi ari ho banayikoreraga.
Kuva aho Leta y’ubumwe bw’abanyarwanda itangiye kubegereza gahunda z’iterambere nk’abandi banyarwanda, zirimo gahunda ya girinka, iyo mico bakuraga muri Kongo iragenda ihinduka buhoro buhoro ku buryo ngo nk’ibyo byo gukwa ihene n’ingurube byacitse burundu, bakaba basigaye bakwa inka cyangwa amafaranga.
Muri Repubulika iharanira Demokarasi ya Kongo ngo gukwa bigendana n’akarere n’icyo gakeneye.
Mu bice bya Kivu ngo bakwa inka kuko ari aborozi bazo, ngo hari n’ibindi bice by’icyo gihugu bakwa imbwa kuko ari abahigi bakaba ari zo bakeneye kurusha ihene n’inka, ngo hakaba n’ahandi kugira ngo umusore ashyigure inkumi agomba kuba yaragize atera Gatarina akiba urugo runaka ntafatwe kubera ingufu ze, ngo ibyo bigatanga icyizere ko azarengera urugo mu bihe by’amage, mu gihe ubundi tumenyereye ko kwiba ari ingeso mbi ikwiye kwamaganwa nk’uko bamwe mu baturage b’iBukavu bari baje mu Rwanda guhaha babidutangarije.


text:
abatarabonye awarld nababwirango mushyiremo ingufu ntarirarenga kdi inkonk ihira igihe
njyewe ntawe nanga ariko miziki yabo ntinyura na gato hafi ya bose.
irinde urwangano kuko abantu bakunda couleur zitandukanye bakanaryoherwa bitandukanye
le goût et le couleur ne discute pas chacun å son choit.abantu ntibakunda abahanzi kimwe.mugire amahoro.
uramwanga se nguzamugirute umuntu muzima aratinyuka ngo nanga runaka?
knowless amenshi naye biratwereka ko akora umuziki we ntankomyi rwose nakomereze aho
wajyiye mushyirho amazina.
courage amag
NANGA AMAG
23.03.2013 saa 11:47
BRIAN
nimba wanga amag wa kunda nde koko
2.04.2013 saa 12:53
town man


text:
Impano yo kuvuga mu ndimi zitamenyekana ni iki?
Ikibazo: Impano yo kuvuga mu ndimi zitamenyekana ni iki?
Igisubizo: Kuvuga mu ndimi zitamenyekana byabaye bwa mbere ku munsi wa Pentekote (Ibyakozwe n’Intumwa 2:1-4). Intumwa zarasohotse zijya gusangira ubutumwa bwiza n’imbaga y’abantu benshi, babaganiriza mu ndimi zabo zakavukire: “Twabumvise bavuga ibitangaza by’Imana mu ndimi zacu za kavukire!” (Ibyakozwe n’Intumwa 2:11). Ijambo ry’Ikigereki ryasemuwemo indimi, risobanuye “indimi zitamenyekana.” Niyo mpamvu, impano yo kuvuga mu ndimi zitamenyekana ari ukuvuga ururimi undi muntu atazi, kugira ngo afashe umuntu uvuga urwo rurimi. Mu 1 Abakorinto ibice 12–14, Pawulo avuga ku mpano z’ibitangaza, agira ati: “Ariko none bene Data, ninza iwanyu mvuga indimi zitamenyekana nzabamarira iki, nintababwira ibyo mpishuriwe cyangwa mpawe kumenya, cyangwa guhanura cyangwa kwigisha?” (1 Abakorinto 14:6). Nkuko Intumwa Pawulo ibivuga, kandi duhamanyije n’indimi zivugwa mu Byakozwe n’Intumwa, kuvuga mu ndimi zitamenyekana bifitiye akamaro umuntu wumva ubutumwa bw’Imana mu rurimi rwe rwa kavukire, ariko nta cyo bimarira undi muntu, keretse bamusemuriye cyangwa bamusobanuriye.
Umuntu ufite impano yo gusemura indimi (1 Abakorinto 12:30) ashobora gusobanukirwa ibyo umuntu uvuga mu ndimi arimo kuvuga, kabone n’iyo yaba atazi urwo rurimi rwarimo ruvugwa. Umusemuzi w’indimi ashobora rero kubwira undi muntu ubutumwa bw’umuntu uvuga mu ndimi, kandi icyo gihe byose biba bisobanutse. “Nuko uvuga ururimi rutamenyekana asabe, kugira ngo ahabwe impano yo gusobanura ibyo avuga” (1 Abakorinto 14:13). Umwanzuro wa Pawulo, werekeye indimi zidashobora gusobanurwa urakaze cyane: “Ariko mu iteraniro aho kuvuga amagambo ibihumbi cumi mu rurimi rutamenyekana, nahitamo kuvuga amagambo atanu nyavugishije ubwenge bwanjye, kugira ngo nigishe n’abandi” (1 Abakorinto 14:19).
Mbese impano yo kuvuga mu ndimi zitamenyekana yaba ari iyo muri iki gihe? Mu 1 Abakorinto 13:8 havuga ko impano yo kuvuga mu ndimi zitamenyekana, izakurwaho, kabone n’iyo yaba ihuza iryo kurwaho no gusohora kw’ “igishyitse” (1 Abakorinto 13:10). Abantu bamwe basanga hari itandukaniro hagati igihe batondaguramo inshinga zo mu Kigereki, zivuga ku buhanuzi no “gukuraho” ubumenyi n’indimi “zigenda zikurwaho”, nka gihamya y’uko indimi zizakurwaho mbere gusohora kw’ “igishyitse.” N’ubwo bishoboka, ibi ntibyasobanuwe neza muri uriya murongo. Hari n’abandi berekana ibice bya Yesaya 28:11 na Yoweli 2:28-29 nka gihamya y’uko kuvuga mu ndimi zitamenyekana, byari ikimenyetso cy’uko igihe cy’urubanza rw’Imana cyegereje. Mu 1 Abakorinto 14:22 havuga ko indimi zitamenyekana zagenewe kuba “ikimenyetso ku batizera.” Dushingiye kuri iyi ngingo, impano yo kuvuga mu ndimi zitamenyekana, yari uburyo bwo kumenyesha Abayuda ko Imana yendaga kuza gucira urubanza Isirayeli, kubera ko banze Yesu Kristo nka Mesiya. Ni nacyo cyatumye, igihe Imana yaciragaho iteka Isirayeli (isenywa rya Yerusalemu n’Abaroma mu mwaka wa 70 nyuma ya Yesu Kristo), impano yo kuvuga mu ndimi zitamenyekana, ntiyari igishobora gukora ibyo yari yaragenewe gukora. Mu gihe iki gitekerezo gishobora kuba ari cyo, kuba intego ya mbere yo kuvuga mu ndimi zitamenyekana yaragezweho, ntibisobanuye ko zigomba gukurwaho byanze bikunze. Ibyanditswe Byera ntabwo bihamya ku buryo budasubirwaho ko impano yo kuvuga mu ndimi zitamenyekana yakuweho.
Icyo gihe, niba impano yo kuvuga mu ndimi zitamenyekana ikoreshwa cyane mu Itorero muri iki gihe, yagombye gukoreshwa hubahirijwe ibikubiye mu Byanditswe Byera. Izo ndimi zagombye kuba ari indimi zikoreshwa kandi zisobanutse (1 Abakorinto 14:10). Izo ndimi zagombye kuba ari indimi zifite intego yo kumenyesha Ijambo ry’Imana umuntu uvuga urundi rurimi (Ibyakozwe n’Intumwa 2:6-12). Ibi byaba rero bihuye n’itegeko Imana yatanze, ibicishije mu ntumwa Pawulo: “Niba hariho abavuga ururimi rutamenyekana, havuge babiri—cyangwa batatu badasaga—, kandi bavuge bakurikirana umwe asobanure. Ariko nihaba hatariho usobanura, uvuga ururimi acecekere mu iteraniro, yibwire kandi abwire Imana mu mutima we” (1 Abakorinto 14:27-28). Byaba kandi bihuye n’ibyanditswe mu 1 Abakorinto 14:33: “Kuko Imana atari iy’umuvurungano, ahubwo ari iy’amahoro, nkuko bimeze mu matorero yose y’abera.”
Imana ni yo yonyine ishobora ku buryo budasubirwaho, guha umuntu impano yo kuvuga mu ndimi zitamenyekana, kugira ngo ashobore kuvugana n’umuntu uvuga urundi rurimi. Umwuka Wera afite ububasha bwo kugabira uwo ashaka impano z’umwuka (1 Abakorinto 12:11). Tekereza rero, ukuntu abavuga butumwa bakora akazi neza cyane, bashobora kuba bameze, iyo baba bataranyuze mu ishuli ry’indimi, maze bakaba bashobora guhita babwiriza abantu mu ndimi zabo za kavukire. Nyamara, siko Imana ibigenza. Indimi ntabwo zimeze muri iki gihe nk’uko zari zimeze mu Isezerano Rishya, kabone n’ubwo ibyo bishobora kuba byari bifite akamaro kanini cyane. Umubare munini w’abizera, bavuga ko bakoresha impano yo kuvuga mu ndimi zitamenyekana, ariko ntibazikoresha nkuko bisabwa n‘Ibyanditswe Byera byavuzwe hejuru. Ibi bikorwa rero, biraganisha ku mwanzuro uvuga ko impano yo kuvuga mu ndimi zitamenyekana, yakuweho cyangwa ko isigaye ari imboneka rimwe muri gahunda Imana ifitiye Itorero ryo muri iki gihe.
Garuka ku rupapuro rwanditse mu Kinyarwanda
Impano yo kuvuga mu ndimi zitamenyekana ni iki?


text:
Yesu Kristo ni nde?
Ikibazo: Yesu Kristo ni nde?
Igisubizo: Twanakwibaza ku bundi buryo tuti "Mbese Imana ibaho?" abantu bake cyane nibo bajya bibaza niba Yesu Kristo yarabayeho. Muri rusange usanga abantu bemera ko rwose Yesu Kristo yabayeho muri Isiraheli hakaba hashize imyaka 2000. Impaka zivuka iyo batangiye gushaka kumenya umwirondoro we wuzuye. Hafi buri torero ryose rikomeye usanga ryigisha ko Yesu yari umuhanuzi cyangwa umwigisha mwiza cyangwa umuntu witangiye Imana. Ikibazo rero ni uko Bibiliya itubwira ko Yesu yari arenze kure kuba umuhanuzi, akarenga kuba umwigisha mwiza akanarengakuba n'umuntu witangiye Imana.
C.S Lewis mu gitabo cye Mere Christianity yandika ibi bikurikira: "Aha ndimo ndagerageza kubuza uwo ari we wese ibinyabasazi abantu bakunze kuvuga kuri Yesu Kristo: 'Niteguye kwemera Yesu nk'umwigisha ku byerekeye imyitwarire y'abantu, ariko sinemera ibyo yavuze ko ari Imana. 'Icyo ni ikintu kimwe tutagomba kuvuga. Umugabo wari umuntu usanzwe kandi akavuga bimwe mu byo Yesu yavuze ntabwo yaba ari umwigisha w'umuhanga mu bijyanye n'imyitwarire. Yaba ari umuntu utagira ubwenge -ku rugero rw'umuntu wakwiyita igi ritogosheje-cyangwa se akaba yagereranywa na shetani yo mu muriro. Ugomba guhitamo. Niba se uyu muntu yari,na n'ubu akaba akiri Umwana w'Imana, bitaba ibyo akaba umusazi cyangwa ikindi kirenze umusazi. Wamucecekesha umwita umusazi, ushobora kumucira amacandwe cyangwa ukamwica nk'umudayimoni;c yangwa se ukamupfukamira ukamwita Nyagasani Imana. Ariko reka tureke kumupfobya yari koko umwigisha w'umuhanga. Ntiyigeze Abitwemerera. Nta n'ibyo agamije kutwemerera."
None se, Yesu yavugaga ko ari nde? Bibiliya itubwira ko ari nde? Reka bwa mbere turebe amagambo Yesu yavuze muri Yohani 10:30, "Jye na Data turi umwe." Ubisomye rimwe ntiwahita ubyumva asa nk'aho atavuze ko ari Imana. Nyamara urebe uko Abayahudi babyakiriye, "Si igikorwa cyiza gituma tugutera amabuye; turakuziza igitutsi ututse Imana, kuko uri umuntu maze ukigira Imana'" (Yohani 10:33). Abayahudi bumvise ko amagambo Yesu avuze yiyise Imana. Mu bika bikurikiyeho, Yesu ntiyakosoye ngo yisobanure ati, "Sinigeze mvuga ko ndi Imana." Ibyo birerekana ku mugaragaro ko Yesu yavuze ko ari Imana igihe yagiraga ati "Jye na Data turi umwe" (Yohani 10:30). Yohani 8:58 aduha urundi rugero aho Yesu asubiza ati: '"Ndababwira ukuri koko:Abrahamu atarabaho nari ndiho '"na none, aho kumusubiza abayahudi batora amabuye ngo bamutere (Yohani 8:59) Amagambo ya Yesu yivuga ubwe ati "Ndi" twayasanisha ku buryo bwa hafi n'ayo mu Isezerano rya Kera aho baba bavuga izina ry'Imana (Iyimuka misiri 3:14). Kuki Abayahudi bari gushaka kongera kumutera amabuye niba nta kintu yari avuze bafata nk'igitutsi, tubivuze uko biteye, gutangaza ko ari Imana?
Yohani 1:1 agira ati "Jambo yari Imana." Yohani 1:14 arongera ati "Jambo yigize umuntu" Ibi biratwereka ku buryo bugaragara ko Yesu ari Imana yigize umuntu. Tomasi intumwa ya Yesu yaravuze ati, "Nyagasani Mana Yanjye" (Yohani 20:28). Yesu ntamukosora Paulo intumwa avuga Yesu ati, "...We Mana yacu y'Igihangange akaba n'Umukiza wacu" Petero intumwa na we yavuze ibisa na byo, "...Imana yacu n'Umukiza wacu Yesu Kristo" (2 Petero 1:1). Imana Data na yo ni yo muhamya w'inkomoko ya Yesu yuzuye,"Naho umwana wayo iramubwira iti, 'Mana, intebe yawe y'ubwami ihoraho iteka umuryango wawe uwuyoborana ubutabera. Mu Isezerano rya kera bahanura ko Yesu ari Imana, "Kuko umwana yatuvukiye, twahawe umuhungu, ubutegetsi bumuri ku bitugu, ahawe izina: "Umujyanama w'agatangaza, Imana idahangarwa, umubyeyi iteka, Umwami w'amahoro" (Izayi 9:5).
None rero, nk'uko C.S Lewis abihamya, Kwemera Yesu ko ari umwigisha mwiza ntabwo ari ibyo guhitamo. Yesu ku buryo bugaragara kandi ntawabihakana yavuze ko ari Imana. Niba atari Imana, ubwo rero yaba ari umushukanyi, na mbere hose ntabe umuhanuzi, ntabe umwigisha mwiza, ntabe n'umuntu wihebeye Imana. Mu kugerageza gusobanura amagambo ya Yesu, "abahanga" bo mu bihe tugezemo bavuga "amateka y'ukuri ya Yesu" Ntacyo bavuga ku byo Bibiliya imuvugaho. Twumva se turi bande byatuma dutinyuka kujya impaka n'Imana ku byerekeye ibyo Yesu yavuze n'ibyo atavuze? Ni gute uwo "muhanga "hagati ye na Yesu hakaba hari imyaka ibihumbi bibiri yamenya neza ibyo Yesu yavuze n'ibyo atavuze kurusha ababanye na we, bamuyobotse kandi Yesu ubwe yiyigishirije” (Yohani 14:26)?
Ni kuki ikibazo cy'inkomoko nyakuri ya Yesu ari ingenzi? Kuki ari ngombwa kumenya niba Yesu yari Imana cyangwa niba atari yo. Impamvu y'ingenzi iruta izindi yemeza ko Yesu ari Imana nuko iyo ataba Imana urupfu rwe ntirwari kuba ruhagije rwonyine ngo rube ikiguzi cy'ibyaha by'isi nzima (1 Yohani 2:2). Imana yonyine niyo ifite ubushobozi bwo kwishyura kiriya cyaha gihoraho (Abanyaroma 5:8; 2 abanyakorinti 5:21) Yesu iyo ataza kuba Imana ntiyari kutwishyurira umwenda. Yesu yagombaga kuba umuntu kugira ngo abashe gupfa. Agakiza kaboneka gusa mu kwemera Yesu kristo. Yesu kuba Imana ni byo bituma ari we nzira yonyine itugeza ku gakiza. Yesu kuba ari Imana ni yo mpamvu atubwira ati, "Ni jye Nzira, n'Ukuri, n'Ubugingo. Nta we ugera kuri Data atanyuzeho" (Yohani 14:6).
Garuka ku rupapuro rwanditse mu Kinyarwanda
Yesu Kristo ni nde?


text:
Nangwahafi Consolée wo mu kagari ka Muhamba umurenge wa Gahara ababajwe n’ubumuga bw’umwana we bwananiye abuvuzi kuva ku myaka 7 kugeza ku myaka23.
Hari mu gikorwa cyo gutangiza icyumweru cyahariwe abafite ubumuga ku rwego rw’akarere kuwa 23/11/2015gihuza ubuyobozi bw’akarere n’abatuye umudugudu wa Ntaruka uwo mubyeyi atuyemo.
Nangwahafi yishimiye gusanirwa inzu no gucukurirwa umusarani mu gihe asanzwe akoresha iy’umuturanyi nyuma y’uko iye iridutse.
Avuga ko atewe intimba no kurwaza umwana we Ntirenganya Janvier kuva ku myaka7akaba yujuje 23 atabasha kwikura hasi kandi nyina atunzwe no guca inshuro kuko nta sambu agira.
Ati “intimba yo ndayifite nawe kurwaza umusore nkuyu ntumenye n’indwara?nazengurutse ibitaro byinshi biranga njya no mu Kinyarwanda biba iby’ubusa maze gushenguka kandi ntunzwe no guca inshuro nta sambu,ndihangana ko namubyaye namushyira he?”.
Yakomeje avuga ko uwo mwana yafashwe bari mu nkambi Tanzaniya bagarutse mu Rwanda umwana akomeza kurwara nyuma yo kuzenguruka amavuriro menshi byanga biba ngombwa ko amujyana mu rugo.
Umuturanyi witwa Mukeshimana Christine avuga imvune y’uwo mubyeyi ati “hari igihe kujya gukora bimunanira kubera kumuba hafi amuterura, tugerageza kumufasha tumuvomera.Ni uwo gutabarwa arababaye”.
Murekatete Jacqueline umuyobozi wungirije ushinzwe imibereho y’abaturage ashima abaturage kuba hafi uwo muryango,ashima n’umukecuru ubwitange yagize bwo kuba hafi umwana mu bumuga afite dore ko abana nawe wenyine mu nzu.
Yavuze ko kuba uwo musore afite ubumuga bitamubuza uburenganzira nk’ubwabandi ati“ akenshi usanga ufite ubumuga atereranwa akazirikirwa mu nzu ugasanga ubuzima burangirika,abaturanyi mube uyu muryango hafi urabona ko nubwo uyu musore arwaye acishamo agaseka kandi nuko atubona hafi ye”.
Tabaro Dieu Donné uhagarariye abafite ubumuga i Kirehe yashimiye abitabiriye muganda bafasha ufite ubumuga,avuga ko tariki 3/12/2015mu kwizihiza umunsi w’abafite ubumuga uwo musore ari ku rutonde rw’abazabona igare.
Ubuyobozi bw’akarere nabwo bwatanze ubufasha bwo kubakira uwo mukecuru igikoni n’isakaro ry’ubwiherero.
Umurenge wa Gahara ubarirwamo abafite ubumuga1548 bangana na 4% by’abawutuye.


text:
Ibibazo byo mu matorero biravugutirwa umuti
Mu gihe mu nsengera hamaze iminsi havugwa ibibazo by’urusobe, abapasiteri b’amatorero atandukanye biyemeje guhurira hamwe bakabivugutira umuti. Ni muri urwo rwego muri uku kwezi bakoze umwiherero w’umunsi umwe, mu mujyi wa Kigali, wateguwe n’Itorero Pathmos Healing Ministries, uhuza abapasitori bagera ku ijana na makumyabiri.
Nk’uko byagarutsweho na Pasitori Mugabo Joseph, umushumba mu itorero Worship Pentecotist Church, yifashishije ijambo ry’Imana muri Bibiliya Timoyeyo wa kabiri 3,1-7 (...)
Mu gihe mu nsengera hamaze iminsi havugwa ibibazo by’urusobe, abapasiteri b’amatorero atandukanye biyemeje guhurira hamwe bakabivugutira umuti. Ni muri urwo rwego muri uku kwezi bakoze umwiherero w’umunsi umwe, mu mujyi wa Kigali, wateguwe n’Itorero Pathmos Healing Ministries, uhuza abapasitori bagera ku ijana na makumyabiri.
Nk’uko byagarutsweho na Pasitori Mugabo Joseph, umushumba mu itorero Worship Pentecotist Church, yifashishije ijambo ry’Imana muri Bibiliya Timoyeyo wa kabiri 3,1-7 havuga hejuru y’inshingano z’umuyobozi uyoboye umurimo w’Imana.
Agira ati “Umushumba w’itorero agomba kurangwa n’ubunyangamugayo, kudategekwa n’inda, gushyira mu gaciro, kwiyubaha, gukunda kwakira abashyitsi ndetse n’izindi ndangagaciro zituma afatwa nk’intangarugero.”
Ibibazo bigaragara mu matorero ngo ahanini bishingiye ku kutiyubaha kuri bamwe mu bayobozi b’amatorero, kwikubira, urukundo ruke, ubwibone, kubura intumbero byiyongeraho kurobanura ku butoni n’ibindi.
Ibi ni byo byatumye Pathmos Healing Ministries iyobowe na Pasitori Kaligwire Beatrice, itegura umwiherero ku nshuro ya kabiri w’abayobozi b’amatorero atandukanye, hagamijwe kurebera hamwe uko ibi bibazo byakemuka.
Atangaza ko bateguye umwiherero mu rwego rwo kugira ngo barebere hamwe uko umurimo w’Imana bakora umeze, ibigenda n’ibitagenda, iby’uko Itorero ry’Imana ritari hamwe, intambara bahoramo, babishakire umuti ubwabo.
Pasitori Gasana James, wo mu itorero Church of Hope akaba n’umuhuzabikorwa wa Patmos Healing Ministries, agira ati “Kubera ko duhura turi abashumba baturuka mu matorero atandukanye bituma twubahana, bityo tukarebera hamwe ibibazo dufite n’uburyo dushobora kubikemura.” Akomeza atangaza ko ibibazo bakunze guhura na byo ari ubukene ndetse n’ubujiji byiyongeraho kudakorera hamwe kw’amatorero.
Pasitori Gasana avuga ko ibyo bizakemurwa n’ubusabane bw’abapasitori, igihe bahurira hamwe, bagasenyera umugozi umwe, bakaganira.
Agira ati “Twe turi imitwe iyoboye abantu. Burya iyo imitwe ihuye ikemura ibibazo byabo hasi. Ahanini intama nta kibazo zigira ahubwo ikibazo kiri mu mitwe ari bo bashumba.
Bamwe mu bashumba bitabiriye uwo mwiherero w’umunsi umwe bavuze ko ari ingirakamaro kandi bawigiyemo byinshi byafasha itorero. Pasitori Rwagitinywa Tito, uyoboye urusengero rwitwa Ibyiringiro bizima ati “Uyu mwiherero ni ingirakamaro kuko ibibazo birahari ariko nidusenyera umugozi umwe, kubura urukundo no kutihanganirana ndetse n’amakimbirane mu murimo w’Imana bizakemuka”. Ibi bigashimangirwa na Pasitori Musisi Peace, uyoboye urusengero Together Christ Temple, akongeraho ko ari n’umwanya wo guhugurana hagati yabo.
Si ubwa mbere umwiherero nk’uyu ubaye kuko n’umwaka ushyize mu kwezi k’Ugushyingo barateranye, bikaba biteganyijwe no nibura wajya uba buri kwezi.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Imana irangwa n’iki? Imana iteye ite?
Ikibazo: Imana irangwa n’iki? Imana iteye ite?
Igisubizo: Inkuru nziza, nkuko tugiye kugerageza gusubiza iki kibazo, ni uko hari ibintu byinshi bishobora kugaragazwa ku Mana! Abantu basuzuma ibi bisobanuro, bashobora gusanga byaba ingirakamaro kubanza kubisoma byose uko byakabaye; hanyuma bagasubira inyuma, bagasoma imirongo ya bibiliya yatoranijwe, kugira ngo barusheho gusobanukirwa. Kwifashisha imirongo ya bibiliya ni ikintu cy’ingenzi cyane, kuko hatarimo ubutware bw’Ijambo ry’Imana; iri kusanya ry’amagambo ntiryarusha agaciro igitekerezo cy’umuntu. Ariko ntibisobanuye ko akenshi ibi biba ari ukuri, ku byerekeye gusobanukirwa Imana (Yobu 42:7). Kuvuga ko ibyo ari ingenzi kuri twe, kugira ngo tugerageze gusobanukirwa uko Imana iteye, ni nko gushyenga! Kudashobora kubikora bishobora gutuma twiremera ibigirwamana, twirukanka inyuma yabyo cyangwa kubiramya, bikaba binyuranye n’ubushake bw’Imana (Kuva 20:3-5).
Gusa, icyo Imana yahiseyemo ngo gihishurwe, ni ukumenyekana kwayo. Kimwe mu biranga Imana cyangwa imico Yayo ni "umucyo", bisobanuye ko Imana yiyerekana ubwayo kandi ikimenyekanisha (Yesaya 60:19, Yakobo 1:17). Ukuri guhamya y’uko Imana yagaragaje ubwenge Bwayo, ntikugomba gufatwa nk’ikinyoma, kugira ngo hatagira umwe muri twe uhomba kwinjira mu buruhukiro Bwayo (Abaheburayo 4:1). Iremwa, Bibiliya, na Jambo wagizwe umubiri (Yesu Kristo) bizadufasha gusobanukirwa uko Imana iteye.
Reka dutangirane no gusobanukirwa ko Imana ari yo Muremyi wacu kandi ko turi bimwe mu biremwa Byayo (Itangiriro 1:1, Zaburi 24:1). Imana yavuze ko umuntu yaremwe mu ishusho Yayo. Umuntu aruta ibindi biremwa byose kandi yahawe ubutware kuri byo (Itangiriro 1:26-28). Iremwa ryaranzwe no 'kugwa mu cyaha' ariko riracyagaragaza urutonde rw’imirimo Yayo (Itangiriro 3:17-18; Abaroma 1:19-20). Twitegereje ubunini, amayobera, ubwiza, n’uburyo iremwa ryakozwe, nibwo dushobora kugira igitekerezo ku bushobozi bw’Imana.
Gusoma amwe mu mazina y’Imana nabyo bishobora kudufasha mu bushakashatsi ku miterere y’Imana. Ayo mazina ni aya:
Elohim – Imana y’Inyembaraga, Itangaje (Itangiriro 1:1)
Adonai - Mwami, rigaragaza isano iri hagati ya Shebuja n’umugaragu (Kuva 4:10,13)
El Elyon – Imana Isumbabyose, Imana y’Inyembaraga (Itangiriro 14:20)
El Roi –Imana Ireba (Itangiriro 16:13)
El Shaddai – Imana Ishoborabyose (Itangiriro 17:1)
El Olam – Imana Ihoraho (Yesaya 40:28)
Yahweh – UWITEKA "NDIHO", NDI UWO NDI WE, risobanuye ko Imana ihoraho ku bushake bwayo (Kuva 3:13,14).
Tugiye rero gukomeza dusuzuma n’indi miterere y’Imana; Imana Ihoraho bisobanuye ko Itagira itangiriro kandi no kubaho kwayo ntikugira iherezo habe na rimwe. Ni Imana idahanguka, Umwami nyir’ibihe byose (Gutegekwa kwa Kabiri 33:27; Zaburi 90:2; 1 Timoteyo 1:17). Imana ntihinduka, bisobanuye ko Iri uko yahoze; ibi birashaka kuvuga ko Imana ari iyo kwizerwa kandi ko itajya yikicuza cyangwa ngo ibeshye (Malaki 3:6; Kubara 23:19; Zaburi 102:26, 27). Imana ntigereranywa, bisobanuye ko ntawe uhwanye Nayo mu bikorwa cyangwa mu kubaho kwayo; Ni Imana itagereranywa kandi irakiranuka (2 Samweli 7:22; Zaburi 86:8; Yesaya 40:25; Matayo 5:48). Ntawe umenya ibyo Imana itekereza, nabyo bisobanuye ko imigambi yayo idahishurika, ndetse n’inzira zayo ntizirondoreka, kabone n’iyo waba ushaka kuyisobanukirwa mu buryo bwimbitse (Yesaya 40:28; Zaburi 145:3; Abaroma 11:33, 34).
Imana irakiranuka, bisobanuye ko itarobanura ku butoni (Gutegekwa kwa Kabiri 32:4; Zaburi 18:30). Imana ishoborabyose, bisobanuye ko ntakiyinanira; Ikora ikintu icyo ari cyo cyose kiyinezeza, ariko imirimo Yayo yubahiriza buri gihe kamere y’ubumana Bwayo (Ibyahishuwe 19:6; Yeremiya 32:17, 27). Imana ibera hose icyarimwe, bisobanuye ko iba hose, hafi na kure, imbere n’inyuma; ariko ntibisobanuye ko Imana ari byose (Zaburi 139:7-13; Yeremiya 23:23). Imana izi byose, bisobanuye ko izi ibyahise, iby’ubu, n’ibyo mu gihe kizaza, ndetse imenya n’ibyo dutekereza igihe icyo ari cyo cyose; kubera ko Izi byose, ica imanza zitabera (Zaburi 139:1-5; Imigani 5:21).
Imana ni imwe, bisobanuye ko nta yindi mana, uretse Yo yonyine, ishobora gukemura ibibazo byacu bikomeye cyane n’ibyifuzo biri mu mitima yacu, kandi ni Yo yonyine tugomba kuramya no guhimbaza (Gutegekwa kwa Kabiri 6:4). Imana irakiranuka, bisobanuye ko Imana idashobora kandi itazigera na rimwe ikora ikintu kibi; twababariwe ibyaha byacu kubera gukiranuka Kwayo no guca imanza zitabera, Yesu yaciriwe urunza n’Imana tumaze kumwikoreza ibyaha byacu (Kuva 9:27; Matayo 27:45-46; Abaroma 3:21-26).
Imana iri ku ngoma, bisobanuye ko Ikomeye; ibiremwa byayo byose iyo biteranye, haba ku bushake cyangwa atari ku bushake bwabyo, ntibishobora kubangamira imigambi Yayo (Zaburi 93:1; 95:3; Yeremiya 23:20). Imana ni umwuka, bisobanuye ko ari Imana itagaragara (Yohana 1:18; 4:24). Imana ni Ubutatu, bisobanye ko ari Imana imwe mu butatu, ubutatu bumeze kimwe mu miterere, burangana mu buhangange no mu cyubahiro. Icyitonderwa ni uko mu Byanditswe bibanza, hari igice bavugamo iryo 'zina' mu buke kandi iryo zina ari iry’Abantu batatu batandukanye-“Data, Umwana, Umwuka Wera” (Matayo 28:19; Mariko 1:9-11). Imana ni Ukuri, bisobanuye ko Yemera ibyo iri byo byose, Ihora ari iyo kwizerwa kandi ntijya ibeshya (Zaburi 117:2; 1 Samweli 15:29).
Imana irera, bisobanuye ko Yitandukanije n’ikibi cyose kandi irakirwanya. Ikibi cyose Imana ibonye, kirayirakaza; kandi ubusanzwe, mu Byanditswe bakunze kuvugamo umuriro no kwera. Imana bakayifata nk’umuriro ukongora (Yesaya 6:3; Habakuki 1:13; Kuva 3:2, 4, 5; Abaheburayo 12:29). Imana igira ibambe- iri jambo rikubiyemo ingeso nziza Zayo, kugira neza, ubuntu n’urukundo-akaba ari amagambo atanga ibisobanuro ku ngeso nziza Zayo. Iyo bitaza kuba kubera Ubuntu Bwayo, indi mico y’Imana yari ukugaragara nk’aho idutandukanya Nayo. Imana ishimwe rero kuko atari ko bimeze, ahubwo turabona Ikeneye kumenya neza buri muntu muri twe ku giti cye (Kuva 34:6; Zaburi 31:19; 1 Petero 1:3; Yohana 3:16; Yohana 17:3).
Ibi byabaye gusa nk’uburyo bworoheje bwo kugerageza gutanga igisubizo ku kibazo gihwanye n’imiterere y’Imana. Nyamuneka nimugire umwete mwinshi wo gukomeza gushaka Imana (Yeremiya 29:13).
Garuka ku rupapuro rwanditse mu Kinyarwanda
Imana irangwa n’iki? Imana iteye ite?